hotchpotch/miracl-hf-unified huggingface dataset:
เขตต์อรัญ เลิศพิพัฒน์
เขตต์อรัญ เลิศพิพัฒน์ (ชื่อเล่น เขตต์) (16 พฤษภาคม พ.ศ. 2491 - 22 สิงหาคม พ.ศ. 2546) เป็นนักแต่งเพลง นักดนตรี โปรดิวเซอร์ชาวไทย และเป็นหนึ่งผู้ร่วมก่อตั้ง โรงเรียนดนตรีศศิลิยะ (โรงเรียนในเครือบริษัท บัตเตอร์ฟลาย ซาวด์แอนด์ฟิล์ม เซอร์วิส จำกัด) ร่วมกับ ดนู ฮันตระกูล, อนุวัฒน์ สืบสุวรรณ, บรูซ แกสตัน
เขตต์อรัญ เกิด 16 พฤษภาคม พ.ศ. 2491 เป็นบุตรคนที่ 5 ของ ร.อ.พินัย และ ม.ร.ว.เลี่ยมทอง เลิศพิพัฒน์ (ทองแถม) การศึกษาจบชั้นมัธยมศึกษาจากโรงเรียนเซนต์คาเบรียล และจบปริญญาตรีจากคณะเศรษฐศาสตร์ มหาวิทยาลัยธรรมศาสตร์ ในการศึกษาสองที่นี้ เขตต์อรัญ ก็ได้พบกับ เรวัต พุทธินันทน์ หรือเต๋อ ผู้ที่กำลังจะเป็นผู้ปฏิวัติวงการเพลงไทยให้เท่าเทียมกันกับสากลสมัยนิยม
เขตต์อรัญ เข้าศึกษาวิชาการดนตรีที่สถาบันสยามกลการ การดนตรี ควบคู่ระหว่างที่ยังเป็นนักศึกษาของธรรมศาสตร์ เมื่อจบจากสถาบันสยามกลการ การดนตรีแล้ว ได้ทำการสอนดนตรี(กีตาร์)คลาสสิคที่แห่งนี้ด้วย ต่อมาได้ร่วมกับดนู ฮันตระกูล ก่อตั้งโรงเรียนดนตรีศศิลิยะขึ้น และบริหารงานในตำแหน่ง'ครูใหญ่' ได้ถ่ายทอดความรู้ ความสามารถเชิงดนตรีให้อนุชนรุ่นต่อๆ มามากมาย และแล้วเส้นทางพาเดินเข้าสังกัดแกรมมี่ โดยเรวัต พุทธินันทน์ เพื่อนรักที่สนิทสนมกันมากตั้งแต่สมัยโรงเรียนเซนต์คาเบรียลและมหาวิทยาลัยธรรมศาสตร์ เขตต์อรัญแต่งเพลงให้นักร้องเกิด นักร้องดัง เป็นเพลงฮิตติดอันดับ ติดหูประชาชนทั่วไปเป็นอันมาก
เขตต์อรัญ สมรสกับ ปาริชาต เลิศพิพัฒน์ (พุกผาสุก) เมื่อ 23 ธันวาคม พ.ศ. 2522 แต่ทั้งคู่ไม่มีบุตรด้วยกัน
เขตต์อรัญ เลิศพิพัฒน์ เสียชีวิตเมื่อวันที่ 22 สิงหาคม พ.ศ. 2546 ด้วยโรคหัวใจและโรคเบาหวาน รวมอายุ 55 ปี
หนังสือ สายธารสู่ดวงดาว (หนังสือที่ระลึกในงานฌาปนกิจ เขตต์อรัญ เลิศพิพัฒน์)
หนังสือ คิดคำ ทำเพลง
พังก์โกส์ไนน์ตีส์
พังก์โกส์ไนน์ตีส์ () เป็นอัลบั้มรวมเพลงในซีรีส์อัลบั้มเพลงคัฟเวอร์ "พังก์โกส์..." สร้างโดยค่ายเพลงเฟียร์เลสเรเคิดส์ อัลบั้มนี้ออกจำหน่ายเมื่อวันที่ 9 พฤษภาคม พ.ศ. 2549 เป็นการรวมเพลงคัฟเวอร์จากเพลงที่เป็นที่นิยมในคริสต์ทศวรรษ 1980 ภาพหน้าปกอัลบั้มนี้อ้างถึงภาพของอัลบั้ม "เนเวอร์ไมนด์" ของวงเนอร์วานา ซึ่งมีเพลง "อินบลูม" ของวงนี้ที่คัฟเวอร์โดยโซเดย์เซย์ (So They Say) ปรากฏอยู่ในอัลบั้ม
พังก์โกส์อะคูสติก 2
พังก์โกส์อะคูสติก 2 () เป็นอัลบั้มรวมเพลงที่รวมอยู่ในซีรีส์อัลบั้มเพลงคัฟเวอร์ "พังก์โกส์..." โดยค่ายเพลงเฟียร์เลสเรเคิดส์ อัลบั้มนี้ออกจำหน่ายเมื่อวันที่ 8 พฤษภาคม พ.ศ. 2550 เป็นการรวมทั้งเพลงคัฟเวอร์ที่เคยออกแล้ว และเพลงที่ยังไม่เคยออกโดยศิลปินแนวป็อปพังก์ โดยเป็นอัลบั้มภาคต่อของ "พังก์โกส์อะคูสติก" ซึ่งออกจำหน่ายเมื่อปี พ.ศ. 2546
พังก์โกส์ครังก์
พังก์โกส์ครังก์ () เป็นอัลบั้มรวมเพลงที่รวมอยู่ในซีรีส์อัลบั้มเพลงคัฟเวอร์ "พังก์โกส์..." โดยค่ายเพลงเฟียร์เลสเรเคิดส์ อัลบั้มนี้ออกจำหน่ายเมื่อวันที่ 8 เมษายน พ.ศ. 2551 เป็นการรวมเพลงคัฟเวอร์แนวฮิปฮอปโดยวงดนตรีโพสต์-ฮาร์ดคอร์, และป็อปพังก์ เป็นอัลบั้มแรกและอัลบั้มเดียวของ "พังก์โกส์..." ที่มีป้าย ผู้ปกครองควรแนะนำ ด้วยเพลงที่เกี่ยวกับเรื่องเพศ คำหยาบคาย และความรุนแรง
พรรคเศรษฐกร
พรรคเศรษฐกร เป็นพรรคการเมืองที่จดทะเบียนตามพระราชบัญญัติพรรคการเมือง พ.ศ. 2498 โดยจดทะเบียนก่อตั้งพรรค เมื่อวันที่ 4 ตุลาคม พ.ศ. 2498 โดยมีนาย เทพ โชตินุชิต เป็นหัวหน้าพรรค และนาย แคล้ว นรปติ เป็นเลขาธิการพรรค
ในการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500 พรรคเศรษฐกรได้ส่งผู้สมัครลงรับเลือกตั้งปรากฏว่าได้ที่นั่งในสภาทั้งสิ้น 9 ที่นั่งโดยนายเทพหัวหน้าพรรคและนายแคล้วเลขาธิการพรรคก็ได้รับการเลือกตั้งเข้ามา
ภายหลังการรัฐประหารเมื่อวันที่ 16 กันยายน 2500 ได้มีการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500 ทางพรรคก็ได้ส่งผู้สมัครลงรับเลือกตั้งปรากฏว่าได้ที่นั่งในสภาทั้งหมด 7 ที่นั่งลดลงจากการเลือกตั้งครั้งก่อน 2 ที่นั่ง
พรรคเศรษฐกรถูกยุบเมื่อวันที่ 20 ตุลาคม 2501 ตามคำสั่ง คณะปฏิวัติ ที่มี จอมพลสฤษดิ์ ธนะรัชต์ ผู้บัญชาการทหารบก เป็นหัวหน้าคณะ
พรรคแนวร่วม-เศรษฐกร
พรรคแนวร่วม-เศรษฐกร พรรคการเมืองที่จด
ทะเบียนตาม พระราชบัญญัติพรรคการเมือง พ.ศ. 2511 โดยได้จดทะเบียนก่อตั้งพรรคเมื่อวันที่ 2 ธันวาคม พ.ศ. 2511 เป็นลำดับที่ 5/2511 มีนาย เทพ โชตินุชิต เป็นหัวหน้าพรรคนาย แคล้ว นรปติ เป็นรองหัวหน้าพรรคนาย พรชัย แสงชัจจ์ เป็นเลขาธิการพรรคและนาย ทองใบ ทองเปาด์ เป็นรองเลขาธิการพรรค
โดยนโยบายและอุดมการณ์ของพรรคแนวร่วม-เศรษฐกรยังคงเหมือนสมัย พรรคเศรษฐกร คือสนับสนุนแนวความคิดแบบสังคมนิยม
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512 เมื่อวันที่ 10 กุมภาพันธ์ พ.ศ. 2512 พรรคแนวร่วม-เศรษฐกร ได้ส่งผู้สมัครลงรับเลือกตั้งปรากฏว่าทางพรรคได้ที่นั่งในสภาเพียง 4 ที่นั่งและนายเทพ โชตินุชิต หัวหน้าพรรคก็ยังพ่ายแพ้ในการเลือกตั้งที่ จังหวัดศรีสะเกษ ซึ่งเป็นบ้านเกิด
ในการเลือกตั้งครั้งนั้น มีสมาชิกของพรรคได้รับเลือกตั้ง ประกอบด้วย แคล้ว นรปติ มีเดช วรสีหะ สนั่น ธีระศรีโชติ และ สว่าง ตราชู จากจังหวัดขอนแก่นทั้ง 4 คน
พรรคแนวร่วม-เศรษฐกรถูกยุบตามประกาศของ คณะปฏิวัติ ฉบับที่ 9 เมื่อวันที่ 19 พฤศจิกายน พ.ศ. 2514
พรรคแนวร่วมประชาธิปไตย
พรรคแนวร่วมประชาธิปไตย เป็นพรรคการเมืองที่จดทะเบียนตาม พ.ร.บ.พรรคการเมือง พ.ศ. 2517 เป็นลำดับที่ 49/2519 โดยจดทะเบียนพรรคการเมือง เมื่อ วันที่ 2 กุมภาพันธ์ พ.ศ. 2519 โดยมีไพฑูรย์ เครือแก้ว ณ ลำพูน เป็นหัวหน้าพรรค และเหรียญชัย จองสืบ เป็นเลขาธิการพรรค
เป็นพรรคการเมืองที่ดำเนินการต่อเนื่องจากพรรคแนวประชาธิปไตย
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 ทางพรรคแนวร่วมประชาธิปไตย ได้ส่งผู้สมัครลงรับเลือกตั้งปรากฏว่าทางพรรคไม่ได้ที่นั่งในสภาแม้แต่ที่นั่งเดียว
คณะปฏิรูปการปกครองแผ่นดิน นำโดย พลเรือเอก สงัด ชลออยู่ ได้มีคำสั่งของคณะปฏิรูปการปกครองแผ่นดิน ฉบับที่ 6 ให้ยกเลิกพระราชบัญญัติพรรคการเมือง พุทธศักราช 2517 บรรดาพรรคการเมืองที่จัดตั้งขึ้นตามพระราชบัญญัติดังกล่าวให้เป็นอันสิ้นสุดลง และห้ามตั้งพรรคการเมือง แต่ต่อมาได้มีพระราชบัญญัติพรรคการเมือง พ.ศ. 2534 ยกเลิกคำสั่งฉบับดังกล่าว
เคโกะ ฮะระ
เคโกะ ฮะระ (; ; 12 กรกฎาคม ค.ศ. 1975 — ) เป็นอดีตนักกีฬาวอลเลย์บอลหญิงชาวญี่ปุ่น รวมถึงเป็นผู้ฝึกสอน เธอเกิดที่คุชิงะทะมะชิ (ปัจจุบันคือมินะมิแอลป์) อำเภอนะกะโกะมะ จังหวัดยะมะนะชิ และมีชื่อเล่นคือ เค (ケイ)
หลังจากเกษียณตัวในปี ค.ศ. 2006 เธอก็ได้ทำหน้าที่เป็นฝ่ายสนับสนุนทีมฮิซะมิสึสปริงส์ กระทั่งออกจากทีมดังกล่าวในเดือนมิถุนายน ค.ศ. 2007 จากนั้นในเดือนกันยายนของปีเดียวกันนี้ เธอได้เข้าร่วมทีมทะเกะฟุจิแบมบู โดยทำหน้าที่ร่วมกับทีมดังกล่าวถึง 2 ฤดูกาล
เดือนเมษายน ค.ศ. 2008 หลังจากการแข่งขัน 255 นัดของการแข่งขันวี.ลีก เธอประสบความสำเร็จโดยได้รับรางวัลจากรายการ "ระบบรางวัลพิเศษของวี.ลีก" เพื่อเป็นการระลึกถึงการแข่งขันเป็นปีที่ 40 ในปี ค.ศ. 2007 นับจากการก่อตั้ง เพื่อเป็นการเชิดชูต่อนักวอลเลย์บอลผู้เข้าร่วมการแข่งขันมาอย่างยาวนาน
ในปี ค.ศ. 2009 เธอได้หวนไปเข้าร่วมทีมฮิซะมิสึสปริงส์อีกครั้ง และได้รับการแต่งตั้งเป็นหัวหน้าผู้ฝึกสอนไปพร้อมกับการเป็นนักวอลเลย์บอลในเดือนสิงหาคม ค.ศ. 2010 ก่อนที่จะออกจากทีมไปในเดือนมิถุนายน ค.ศ. 2011
เดือนกรกฎาคม ค.ศ. 2012 เธอได้รับการแต่งตั้งให้เป็นผู้ฝึกสอนพิเศษของทีมอะเงะโอะเมดิกส์ในการแข่งขันวี.ชาเลนจ์ลีก
พรรคแนวร่วมสังคมนิยม
พรรคแนวร่วมสังคมนิยม () พรรคการเมืองที่จดทะเบียนตาม พ.ร.บ.พรรคการเมือง พ.ศ. 2517 โดยจดทะเบียนจัดตั้งพรรคเมื่อวันที่ 21 พฤศจิกายน พ.ศ. 2517 มีนายแคล้ว นรปติ อดีตเลขาธิการพรรคเศรษฐกร และพรรคแนวร่วม-เศรษฐกร เป็นหัวหน้าพรรค
พรรคแนวร่วมสังคมนิยม เป็นพรรคการเมืองปีกซ้าย ที่ดำเนินนโยบายสานต่อจากพรรคเศรษฐกร และพรรคแนวร่วม-เศรษฐกร ที่เคยดำเนินกิจการอยู่ก่อนหน้านั้น อันมีที่มาจากพรรคขบวนการไฮด์ปาร์ค ตั้งแต่ยุคที่มีจอมพล ป. พิบูลสงคราม เป็นนายกรัฐมนตรี 
การเลือกตั้งครั้งนี้ทางพรรคได้ส่งผู้สมัครลงรับเลือกตั้งทั้งหมด 74 คนได้ที่นั่งในสภาทั้งสิ้น 10 ที่นั่ง หลังเลือกตั้งพรรคแนวร่วมสังคมนิยม ได้สนับสนุน ม.ร.ว.เสนีย์ ปราโมช หัวหน้าพรรคประชาธิปัตย์ เป็นแกนนำจัดตั้งรัฐบาล และ ม.ร.ว.เสนีย์ ได้รับโปรดเกล้าฯ เป็นนายกรัฐมนตรี เมื่อวันที่ 15 กุมภาพันธ์ พ.ศ. 2518 และจัดตั้งคณะรัฐมนตรี แต่ได้คะแนนเสียงสนับสุนนเพียง 103 คน ไม่ถึงครึ่งของสภา (135 คน) รัฐธรรมนูญสมัยนั้น กำหนดว่า การแถลงนโยบายของคณะรัฐมนตรีต้องได้รับความไว้วางใจจากสภาผู้แทนราษฎร เมื่อถึงวันแถลงนโยบายของรัฐบาลต่อสภา วันที่ 6 มีนาคม พ.ศ. 2518 ปรากฏว่า รัฐบาล ม.ร.ว.เสนีย์ ได้รับเสียงสนับสนุนเพียง 111 เสียง ถือว่าไม่ได้รับความไว้วางใจจาก สภาผู้แทนผู้แทนราษฎร ม.ร.ว.เสนีย์ และพรรคประชาธิปัตย์ จึงแสดงความรับผิดชอบ โดยการลาออก และสละสิทธิ์การตั้งรัฐบาล
ในการเลือกตั้งครั้งนี้ทางพรรคได้ส่งผู้สมัครลงรับเลือกตั้งทั้งหมด 37 คนปรากฏว่าทางพรรคได้ที่นั่งในสภาเพียง 9 ที่นั่งเพราะนายแคล้วแพ้การเลือกตั้งที่ จังหวัดขอนแก่น ซึ่งเป็นบ้านเกิด
คณะปฏิรูปการปกครองแผ่นดิน นำโดย พลเรือเอก สงัด ชลออยู่ ได้มีคำสั่งของคณะปฏิรูปการปกครองแผ่นดิน ฉบับที่ 6 ให้ยกเลิกพระราชบัญญัติพรรคการเมือง พุทธศักราช 2517 บรรดาพรรคการเมืองที่จัดตั้งขึ้นตามพระราชบัญญัติดังกล่าวให้เป็นอันสิ้นสุดลง และห้ามตั้งพรรคการเมือง แต่ต่อมาได้มีพระราชบัญญัติพรรคการเมือง พ.ศ. 2524 ยกเลิกคำสั่งฉบับดังกล่าว
วอลเลย์บอลชายเวิลด์คัพ 1965
วอลเลย์บอลชายเวิลด์คัพ 1965 เป็นการแข่งขันวอลเลย์บอลที่จัดขึ้นในประเทศโปแลนด์ เป็นครั้งแรกของการแข่งขันวอลเลย์บอลชายเวิลด์คัพ
ณพ ฐิติพงศกร
ณพ ฐิติพงศกร นักมวยสากลอาชีพชาวไทย มีชื่อจริงว่า อนุรักษ์ ฐิสา เกิดเมื่อวันที่ 10 กันยายน พ.ศ. 2534 ที่จังหวัดตราด ปัจจุปันเป็นแชมป์ WBA ASIA รุ่นซูเปอร์แบนตั้มเวท (122 ปอนด์) นอกจากนี้แล้วยังรับราชการเป็นทหารเรือสังกัดหน่วยบัญชาการนาวิกโยธิน (น.ย.) อีกด้วย
วอลเลย์บอลชายเวิลด์คัพ 1969
วอลเลย์บอลชายเวิลด์คัพ 1969 เป็นการแข่งขันวอลเลย์บอลชายในร่มที่ขึ้นในปี ค.ศ. 1969 โดยผู้ชนะคือ เยอรมนีตะวันออก
โรงเรียนบ้านดงแดงหนองเพียขันธ์
โรงเรียนบ้านดงแดงหนองเพียขันธ์ เป็นหน่วยงานที่อยู่ภายใต้การกำกับดูแลของสำนักงานเขตพื้นที่การศึกษาร้อยเอ็ด เขต 1 สำนักงานคณะกรรมการการศึกษาขั้นพื้นฐาน กระทรวงศึกษาธิการ 
โรงเรียนบ้านดงแดงหนองเพียขันธ์ ตั้งอยู่ที่บ้านดงแดง หมู่ที่ 13 ตำบลดงแดง อำเภอจตุรพัตรพิมาน จังหวัดร้อยเอ็ด มีเนื้อที่ 22 ไร่ 3 งาน 20 ตารางวา ครั้งแรก นักเรียนในหมู่บ้านดงแดงใต้ได้ไปเข้าเรียนที่โรงเรียนวัดบ้านดงแดง โดยอาศัยศาลาวัดบ้านดงแดง เมื่อวันที่ 6 ตุลาคม 2485 โดยอุปกรณ์ต่างๆ ชาวบ้านและคณะครูจัดหาเอง มีขุนเอกอาสา เป็นผู้จัดตั้ง ดำรงอยู่ได้ด้วยเงินศึกษาพลี มีนักเรียนจากตำบลดงแดง ตำบลน้ำใส ตำบลป่าสังข์ เปิดสอนตั้งแต่ชั้นระดับประถมปีที่ 1 ถึงระดับประถมปีที่ 4
ต่อมาในปี พ.ศ. 2505 ได้รับงบประมาณให้ก่อสร้างอาคารเรียนแบบ ป.1 ฉ. จำนวน 3 ห้องเรียนราคา 70,000 บาทมีนายเสรี บุญเจริญเป็นครูใหญ่ในพื้นที่ปัจจุบันและเปลี่ยนชื่อเป็นโรงเรียนบ้านดงแดง
08/10/2458
ดงแดงน้ำใสป่าสังข์
เทศบาลตำบลดงแดง
26 กม.
8 กม.
วอลเลย์บอลชายเวิลด์คัพ 1977
วอลเลย์บอลชายเวิลด์คัพ 1977 เป็นการแข่งขันวอลเลย์บอลที่จัดขึ้นในประเทศญี่ปุ่น
วอลเลย์บอลชายเวิลด์คัพ 1981
วอลเลย์บอลชายเวิลด์คัพ 1981 เป็นการแข่งขันวอลเลย์บอลที่จัดขึ้นในประเทศญี่ปุ่น
ท่อความร้อน
ท่อความร้อน
ท่อความร้อน (Heat pipe) คืออุปกรณ์ที่ใช้ในการถ่ายเทความร้อนจากจุดหนึ่งไปยังจุดหนึ่ง โดยอาศัยหลักการถ่ายเทความร้อน (Heat transfer) ของเปลี่ยนแปลงสถานะของสารทำงาน (Working Fluid) ที่อยู่ภายในท่อโดยความแตกต่างของอุณหภูมิ และไม่อาศัยพลังงานจากภายนอก กล่าวคือท่อความร้อนสามารถทำงานได้ด้วยตัวของมันเอง 
ท่อความร้อนถูกประยุกต์ใช้เป็นอุปกรณ์ระบายความร้อน(Heat sink) เช่น ใช้เป็นอุปกรณ์ระบายความร้อนในเครื่องคอมพิวเตอร์ หรือจะใช้เป็นอุปกรณ์แลกเปลี่ยนความร้อน(Heat exchanger) ก็ได้เช่นกัน
ท่อความร้อนโดยทั่วไปตัวท่อ (Wall) ทำจากโลหะ เช่น ทองแดง อะลูมิเนียม สแตนเลส เป็นต้น ภายในมีวัสดุพรุน (Wick) ทำจากโลหะเช่นเดียวกัน ส่วนใหญ่มีลักษณะเป็นตาข่าย หรือเป็นช่อง (Grooved) และยังมีสารทำงานบรรจุอยู่ภายใน เช่น น้ำ แอมโมเนีย โซเดียม เป็นต้น นอกจากนี้ท่อความร้อนมีลักษณะสำคัญอีกอย่างคือภายในเป็นสุญญากาศ (Vacuum) 
ท่อความร้อนประกอบไปด้วย 3 ส่วนหลักคือ ส่วนทำระเหย (Evaporator section) ส่วนกันความร้อน (Adiabatic section) และส่วนควบแน่น (Condenser section) 
ลักษณะการทำงานของท่อความร้อนคือท่อความร้อนจะรับเอาความร้อนจากภายนอกที่ส่วนทำระเหยถ่ายเทให้กับสารทำงาน เป็นผลให้สารทำงานเดือดกลายเป็นไอและไหลไปยังส่วนกันความร้อน จากส่วนกันความร้อนสารทำงานจะเคลื่อนที่ต่อไปยังส่วนควบแน่น ที่ส่วนควบแน่นสารทำงานในท่อความร้อนจะระบายความร้อนออกไปสู่ภายนอกผ่านผิวท่อ และควบแน่นกลับไปเป็นของเหลว และไหลวนกลับไปยังส่วนทำระเหยผ่านทางวัสดุพรุนเพื่อรับความร้อนอีกครั้ง
สภาวะของท่อความร้อน (Heat pipe state) ประกอบไปด้วย 2 สภาวะใหญ่ๆคือ สภาวะคงที่ (Steady-state) และ สภาวะไม่คงที่ (Unsteady-state or Transient) ดังนี้
สภาวะคงที่ของท่อความร้อนคือ อุณหภูมิของท่อความร้อน (ที่ตำแหน่งต่างๆ) ไม่เปลี่ยนแปลงไปตามเวลา กล่าวคือท่อความร้อนมีการทำงานอย่างสม่ำเสมอ ความร้อนที่ระบายออก มีค่าเท่ากับความร้อนที่ให้เข้าไปในท่อความร้อน หรือมีการถ่ายเทความร้อนคงที่ตลอดเวลา เป็นสภาวะทั่วๆไปของท่อความร้อน 
สภาวะไม่คงที่ของท่อความร้อนคือ อุณหภูมิของท่อความร้อน (ที่ตำแหน่งต่างๆ) เปลี่ยนแปลงไปตามเวลา เกิดการถ่ายเทความร้อนที่ไม่สม่ำเสมอ ความร้อนที่เข้าและออกจากท่อความร้อนไม่เท่ากัน ส่วนใหญ่พบเมื่อท่อความร้อนอยู่ในกระบวนการเริ่มทำงาน (Start-up process)
สุทิดา วชิราลงกรณ์ ณ อยุธยา
พลเอกหญิง ท่านผู้หญิง สุทิดา วชิราลงกรณ์ ณ อยุธยา (เกิด 3 มิถุนายน พ.ศ. 2519) มีนามเดิมว่า สุทิดา ติดใจ เป็นนายทหารบกหญิงชาวไทย ปัจจุบันดำรงตำแหน่งเป็นรองผู้บัญชาการ หน่วยบัญชาการถวายความปลอดภัยรักษาพระองค์ (อัตรา พลเอกพิเศษ) และยังได้รับพระกรุณาให้เป็นราชองครักษ์เวรในพระองค์สมเด็จพระเจ้าอยู่หัวมหาวชิราลงกรณ บดินทรเทพยวรางกูร และพระบรมวงศานุวงศ์หลายพระองค์
ท่านผู้หญิงสุทิดา สำเร็จการศึกษาหลักสูตรนิเทศศาสตรบัณฑิต จากคณะนิเทศศาสตร์ มหาวิทยาลัยอัสสัมชัญ เมื่อ พ.ศ. 2543 ก่อนที่จะเข้าทำงานเป็นพนักงานต้อนรับของการบินไทย
วันที่ 7 ธันวาคม 2557 ท่านผู้หญิงสุทิดาโดยเสด็จสมเด็จพระเจ้าอยู่หัวมหาวชิราลงกรณ บดินทรเทพยวรางกูร ขณะที่ยังทรงเป็นสมเด็จพระบรมโอรสาธิราชฯ สยามมกุฎราชกุมารในพิธีพระราชทานธงชัยเฉลิมพล และวันที่ 22 กุมภาพันธ์ 2559 ได้ตามเสด็จในพิธีสังเวยพระป้ายในเทศกาลตรุษจีน ณ พระที่นั่งอัมพรสถาน และปรากฏตัวอีกครั้งในวันประสูติพระเจ้าหลานเธอ พระองค์เจ้าทีปังกรรัศมีโชติในปีเดียวกัน แต่ในเนื้อข่าวมิได้ระบุชื่อ
ตั้งแต่วันที่ 18 สิงหาคม 2559 ทางกองพระราชพิธี สำนักพระราชวังได้เผยแพร่รายงานการเสด็จพระราชดำเนินที่ท่านผู้หญิงได้ตามเสด็จพระเจ้าหลานเธอ พระองค์เจ้าทีปังกรรัศมีโชติไปทอดพระเนตรพระราชวังบางปะอิน จังหวัดพระนครศรีอยุธยา โดยนามสกุลของท่านผู้หญิงนั้นได้มีการเพิ่มเติมเป็น วชิราลงกรณ์ ณ อยุธยา ซึ่งก่อนหน้านี้ก็มีหมายกำหนดการที่ระบุว่าท่านผู้หญิงได้ใช้ชื่อสกุลดังกล่าวมาตั้งแต่เดือนมิถุนายนปีเดียวกัน
วันที่ 14 ตุลาคม 2559 ท่านผู้หญิงสุทิดาโดยเสด็จสมเด็จพระเจ้าอยู่หัวมหาวชิราลงกรณ บดินทรเทพยวรางกูร ขณะที่ยังทรงเป็นสยามมกุฎราชกุมาร พร้อมพระบรมวงศานุวงศ์ในพระราชพิธีถวายน้ำสรงพระบรมศพพระบาทสมเด็จพระปรมินทรมหาภูมิพลอดุลยเดช
วันที่ 13 ตุลาคม 2560 มีพระราชโองการโปรดเกล้าโปรดกระหม่อมพระราชทานเครื่องราชอิสริยาภรณ์ปฐมจุลจอมเกล้า (ฝ่ายใน) ให้แก่ พลเอกหญิง สุทิดา วชิราลงกรณ์ ณ อยุธยา นับเป็นสตรีท่านแรกที่ได้รับพระราชทานเครื่องราชอิสริยาภรณ์นี้ในรัชกาลที่ 10
สิงห์สี่แคว
สิงห์สี่แคว (ชาติเจ้าพระยา ภาค 2) เป็นละครโทรทัศน์ภาคต่อจาก ชาติเจ้าพระยา เป็นละครโทรทัศน์ไทยแนว แอ็กชั่น-ดราม่า-คอมเมดี นำแสดงโดย นัฐฐพนธ์ ลียะวณิช, พศุตม์ บานแย้ม, ฐกฤต ตวันพงค์, พงศ์พีระ เวียงนนท์, พัชรินทร์ ศรีวสุภิรมย์ และนักแสดงชั้นนำอีกมากมาย เริ่มออกอากาศตอนแรกวันที่ 23 มกราคม พ.ศ. 2558–24 กุมภาพันธ์ พ.ศ. 2558 เวลา 18.30 - 19.45 น. ทางสถานีวิทยุโทรทัศน์ไทยทีวีสีช่อง 3 (ออริจินัล) และทีวีดิจิตอล ช่อง 3 เอชดี ช่อง 33 ผลิตโดย บริษัท สุขสันต์หรรษา 52 จำกัด บทประพันธ์โดย กอบสุข (ตัวละครจากเค้าโครงเดิม "ชาติเจ้าพระยา") บทโทรทัศน์โดย วิน ธนวัช กำกับการแสดงโดย วีระชัย รุ่งเรือง, สิทธิวัชร์ ทับแป้น
วอลเลย์บอลชายเวิลด์คัพ 1985
วอลเลย์บอลชายเวิลด์คัพ 1985 เริ่มการแข่งขันระหว่างวันที่ 22 พฤศจิกายน – 1 ธันวาคม ในประเทศญี่ปุ่น
วอลเลย์บอลชายเวิลด์คัพ 1989
วอลเลย์บอลชายเวิลด์คัพ 1989 เป็นครั้งที่หกของการแข่งขัน จัดขึ้นระหว่างวันที่ 17 พฤศจิกายนถึง 26 พฤศจิกายน ในประเทศญี่ปุ่น เป็นการคัดเลือกโอลิมปิกฤดูร้อน 1992 ในบาร์เซโลนา, ประเทศสเปน
ทูนามิ
ทูนามิ () เป็นช่องสถานีโทรทัศน์ของสหรัฐอเมริกา ภายใต้การบริหารของAdult Swim ซึ่งแพร่ภาพการ์ตูนเป็นหลัก
นอกจากในสหรัฐอเมริกาแล้ว ทูนามิ ยังแพร่ภาพในประเทศต่างๆทั่วโลกในรูปแบบของตัวเอง เช่น
วอลเลย์บอลชายทีมชาติลัตเวีย
วอลเลย์บอลชายทีมชาติลัตเวีย () เป็นตัวแทนของประเทศลัตเวีย ในการแข่งขันวอลเลย์บอลระดับนานาชาติ รวมถึงนัดกระชับมิตร
ชารีฟ ชีค อาห์เหม็ด
ชารีฟ ชีค อาห์เหม็ด (, ; เกิด 25 กรกฎาคม พ.ศ. 2507) เป็นนัการเมืองชาวโซมาเลีย ระหว่าง พ.ศ. 2552-2555 เขาเคยดำรงตำแหน่งประธานาธิบดีโซมาเลีย นอกจากนี้เขายังทำหน้าที่เป็นผู้บัญชาการทหารสูงสุดของสหภาพศาลอิสลาม กลุ่มอิสลามที่ไม่เห็นด้วยกับรัฐบาลกลางเปลี่ยนผ่าน
วอลเลย์บอลชายทีมชาติคาซัคสถาน
วอลเลย์บอลชายทีมชาติคาซัคสถาน () เป็นตัวแทนของประเทศคาซัคสถาน ในการแข่งขันวอลเลย์บอลระดับนานาชาติ รวมถึงนัดกระชับมิตร
พม่าตอนล่าง
พม่าตอนล่าง (; ) บางครั้งเรียก พม่านอก (Outer Myanmar) เป็นพื้นที่ทางภูมิศาสตร์ของพม่าอยู่ในบริเวณดินดอนสามเหลี่ยมปากแม่น้ำอิรวดี (เขตอิรวดี, เขตพะโค และเขตย่างกุ้ง) และพื้นที่ตามแนวชายฝั่งของประเทศ (รัฐยะไข่, รัฐมอญ และเขตตะนาวศรี)
ในภาษาพม่า ประชาชนที่มาจากพม่าตอนบนมักเรียกว่า "อะ-เทต-ตา" สำหรับผู้ชาย และ "อะ-เทียต-ลฮู" สำหรับผู้หญิง ในขณะที่ประชาชนที่มาจากพม่าตอนล่างจะเรียกว่า "เอาะตา" () สำหรับผู้ชาย และ "เอาะธู" สำหรับผู้หญิง ส่วน "อะ-ญา-ตา" () หมายถึงประชาชนที่อาศัยอยู่ส่วนในของประเทศ
ในทางประวัติศาสตร์ พม่าตอนล่างหมายถึงดินแดนของพม่าที่ถูกผนวกเข้ากับจักรวรรดิบริติชหลังจากสิ้นสุดสงครามพม่า-อังกฤษครั้งที่สอง ใน พ.ศ. 2395 ร่วมกับอาณาจักรยะไข่และดินแดนตะนาวศรีที่ถูกผนวกไปตั้งแต่ พ.ศ. 2369 หลังสนธิสัญญายันดาโบ ศูนย์กลางพม่าตอนล่างอยู่ที่ย่างกุ้ง ครอบคลุมพื้นที่ราบลุ่มแม่น้ำอิรวดีตอนล่างรวมทั้งแปร ก่อนพุทธศตวรรษที่ 24 ดินแดนนี้มีประชากรส่วนใหญ่เป็นชาวมอญและชาวกะเหรี่ยง เคยเป็นมั่นและศูนย์กลางทางประวัติศาตร์มอญ
เจ้าหญิงสีชมพู
เจ้าหญิงสีชมพู หรือ เจ้าสาวสีชมพู (; ) ไม้ยืนต้นชนิดหนึ่ง จัดอยู่ในวงศ์ส้ม (Rutaceae)
เจ้าหญิงสีชมพู เป็นไม้พื้นเมืองของประเทศออสเตรเลีย แถบนิวเซาท์เวลส์และควีนส์แลนด์ และยังพบได้ที่ปาปัวนิวกินี และหมู่เกาะโซโลมอน โดยพบได้ในป่าดิบชื้น ที่พบในธรรมชาติมีความสูงได้ถึง 25 เมตร
เจ้าหญิงสีชมพู มีจุดเด่น คือ ดอกเป็นช่อสีชมพู ออกดอกนานถึง 3 เดือน ในช่วงฤดูร้อน แต่ไม่มีกลิ่นหอม ใบเป็นรูปไข่มีลักษณะมันเงา เป็นไม้ที่ปลูกง่าย ดูแลรักษาง่าย จึงนิยมปลูกกันเป็นไม้ประดับ ความสูงของต้นที่นำมาปลูกอยู่ระหว่าง 6-10 เมตร ขยายพันธุ์โดยการเพาะเมล็ด เมล็ดมีความยาว 7-8 มิลลิเมตร สีเทาน้ำตาล เปลือกด้านนอกสีดำเป็นเงา
ปาล์มเจ้าเมืองตรัง
ปาล์มเจ้าเมืองตรัง () ไม้ยืนต้นชนิดหนึ่ง จำพวกปาล์ม จัดอยู่ในสกุลกะพ้อ
มีลักษณะคล้ายกับปาล์มจีบ ("L. grandis") ซึ่งอยู่ในสกุลเดียวกัน มีความแตกต่างกันที่ก้านหลังใบเส้นที่ตรงมาจากก้าน และหนาม โดยหนามของปาล์มเจ้าเมืองตรังมีลักษณะใหญ่และห่าง ช่อดอกมีสีขาวและแทงขึ้นมาจากก้าน โดยแทงตรงยาวขึ้นไปและค่อย ๆ ย้อยลงมา มีลักษณะเด่น คือ ใบที่กลมใหญ่คล้ายกับรูปพัด ความกว้าง 1-1.5 เมตร ขอบใบเป็นหยักเล็ก ๆ ไม่แหลมเหมือนกับปาล์มชนิดอื่น
ปาล์มเจ้าเมืองตรัง จัดเป็นปาล์มที่มีความสวยงามชนิดหนึ่ง จึงนิยมปลูกกันเป็นไม้ประดับ เป็นปาล์มที่ขึ้นในป่าดิบชื้นในภาคใต้ของไทยและพม่า จัดเป็นปาล์มที่หายากชนิดหนึ่ง เหตุที่ได้ชื่อว่า "เจ้าเมืองตรัง" เนื่องจากถูกค้นพบโดย พระยารัษฎานุประดิษฐ์ (คอซิมบี้ ณ ระนอง) ขณะดำรงตำแหน่งเจ้าเมืองตรัง ขณะที่บุกเบิกตัดถนนในป่าเขตแดนจังหวัดตรัง เห็นว่ามีความสวยงาม จึงนำมาปลูกไว้ในกระถางเลี้ยง
ปัจจุบัน ปาล์มเจ้าเมิืองตรังสามารถหาดูได้รอบ ๆ สวนสาธารณะพระยารัษฎานุประดิษฐ์ ในเขตเทศบาลเมืองตรัง อำเภอเมือง จังหวัดตรัง
ปลากระโทงลาย
ปลากระโทงลาย หรือ ปลาอินทรีขาว (; ) เป็นปลาชนิดหนึ่งในวงศ์ปลากระโทง (Istiophoridae)
เป็นปลากระโทงชนิดหนึ่ง พบกระจายพันธุ์ในน่านน้ำแถบอินโด-แปซิฟิก เป็นปลาที่นิยมตกกันเป็นเกมกีฬา มีสถิติบันทึกไว้ในปี ค.ศ. 1982 ว่ามีน้ำหนักเต็มที่ 190 กิโลกรัม (420 ปอนด์) และความยาวเต็มที่ 4.2 เมตร (13.8 ฟุต) แต่ขนาดโดยเฉลี่ย คือ เกือบ ๆ 3 เมตร มีลักษณะคล้ายกับปลากระโทงสีน้ำเงินอินโด-แปซิฟิก ("Makaira mazara") ที่มีลักษณะใกล้เคียงกัน เพียงแต่มีครีบหลังครีบแรกสูงน้อยกว่า ตามลำตัวมีสีขาวเป็นเส้นพาดในแนวตั้งเป็นบั้งจากส่วนหลังถึงด้านท้องเห็นชัดเจน
เป็นปลาหากินตามผิวน้ำ โดยล่าเหยื่อในเวลากลางวัน เนื่องจากเป็นปลาใช้สายตาเป็นหลักในการล่า อาหารที่ชอบ คือ ปลาซาร์ดีน ในการล่าเหยื่อแต่ละครั้งอาจใช้เวลานานหลายชั่วโมง และอาจลงไปหาอาหารได้ลึกถึง 100 เมตร
ปลากระโทงร่มอินโด-แปซิฟิก
ปลากระโทงร่มอินโด-แปซิฟิก หรือ ปลากระโทงแทงกล้วย (; )
เป็นปลากระโทงที่มีขนาดใหญ่ชนิดหนึ่ง และจัดเป็นปลากระโทงร่มชนิดหนึ่ง
มีรูปร่างยาวเรียว ลำตัวแบนข้าง ส่วนของสันหลังมีกล้ามเนื้อหนา หัวค่อนข้างโต ปากกว้าง จะงอยปากเรียวยาวและแหลม มีครีบกระโดงหลังสูงใหญ่เวลาแผ่กว้างจะมีลักษณะคล้ายใบเรือ ซึ่งใหญ่กว่าปลากระโทงชนิดอื่น ๆ ครีบอกมีขนาดเล็ก ครีบท้องเรียวยาวเหมือนแถบริบบิ้น ครีบก้นแยกเป็นสองอันเล็ก ๆ อันที่สองอยู่ตรงข้ามครีบหลังซึ่งมีขนาดใกล้เคียงกัน สีของลำตัวด้านหลังเป็นสีน้ำเงินเข้มปนดำข้างตัวสีน้ำเงินอ่อนกว่าด้านหลัง ท้องสีขาวเงินมีลายเป็นเส้นประพาดจากด้านหลังลงไปถึงท้อง ครีบทุกครีบมีสีดำ มีครีบท้องเป็นเส้นยาวชัดเจน
มีความยาวได้ถึง 3.5 เมตร น้ำหนักตัวประมาณ 100-125 กิโลกรัม
กระจายพันธุ์อยู่ทั่วไปในเขตร้อนของทะเลเปิดของมหาสมุทรต่าง ๆ ทั้ง มหาสมุทรแปซิฟิก, มหาสมุทรอินเดีย ในน่านน้ำไทยพบได้ทั้งฝั่งอ่าวไทยและทะเลอันดามัน เป็นปลาที่มีความปราดเปรียวว่องไวมาก โดยสามารถว่ายน้ำได้เร็วถึง 110 กิโลเมตรต่อชั่วโมง เนื่องจากเป็นปลาที่มีกล้ามเนื้อแข็งแรงมาก ข้อต่อของกระดูกและครีบต่าง ๆ ที่ช่วยในการเคลื่อนไหวได้เป็นอย่างดี มีการอพยพย้ายถิ่นไปตามกระแสน้ำ
ลูกปลาวัยอ่อนเมื่อฟักออกมาจากไข่มีขนาดเพียง 3 มิลลิเมตรเท่านั้น และจะมีขนาดเหมือนตัวเต็มวัยเมื่อมีความยาวได้ 20 เซนติเมตร ปลาวัยอ่อนจะอาศัยหากินตามผิวน้ำที่ไม่ไกลจากฝั่งมากนัก และบางครั้งอาจเข้าไปหากินใกล้ชายฝั่งหรือใกล้กับเกาะ โดยใช้จะงอยปากที่แหลมยาวและครีบหลังที่ใหญ่ไล่ต้อน ซึ่งอาหารที่ชื่นชอบ คือ ปลาขนาดเล็กและหมึก เมื่อจะล่าเหยื่อ โดยเฉพาะปลาแมกเคอเรล จะเปลี่ยนสีลำตัวเป็นสีฟ้าหรือสีน้ำเงิน เนื่องจากสายตาของปลาแมกเคอเรลไวต่อแสงสีฟ้าหรือสีน้ำเงินมาก รวมทั้งสามารถมองเห็นแสงอัลตราไวโอเลตด้วย การเปลี่ยนเป็นสีฟ้าจะทำให้ปลาแมกเคอเรลสับสน
ปลากระโทงร่มอินโด-แปซิฟิก เป็นปลาที่เป็นทื่นิยมอย่างมากในการตกเป็นเกมกีฬา ด้วยเป็นปลาที่สู้กับเบ็ดและต้องใช้พละกำลังและเวลาอย่างมากในการตก
พรรคไทสังคม
พรรคไทสังคม พรรคการเมืองที่ได้จดทะเบียน ตาม พ.ร.บ.พรรคการเมือง พ.ศ. 2517 เป็นลำดับที่ 47/2519
พรรคไทสังคม ได้ยื่นจดทะเบียนก่อตั้งพรรคการเมืองต่อ ปลัดกระทรวงมหาดไทย ในฐานะนายทะเบียนพรรคการเมืองเมื่อวันที่ 2 กุมภาพันธ์ 2519 มีนาย ไพบูลย์ รัตนเศรษฐ์ เป็นหัวหน้าพรรคและพลตรี จักรชัย ศุภางคเสน เป็นเลขาธิการพรรค
ในการเลือกตั้งเมื่อวันที่ 4 เมษายน 2519 ทางพรรคไทสังคมได้ส่งผู้สมัครลงรับเลือกตั้งปรากฏว่าทางพรรคได้ที่นั่งในสภาเพียงที่นั่งเดียวคือนาย ดำรงพันธุ์ อสุนี ณ อยุธยา จากเขต 1 จังหวัดนครสวรรค์
คณะปฏิรูปการปกครองแผ่นดิน นำโดย พลเรือเอก สงัด ชลออยู่ ได้มีคำสั่งของคณะปฏิรูปการปกครองแผ่นดิน ฉบับที่ 6 ให้ยกเลิกพระราชบัญญัติพรรคการเมือง พุทธศักราช 2517 บรรดาพรรคการเมืองที่จัดตั้งขึ้นตามพระราชบัญญัติดังกล่าวให้เป็นอันสิ้นสุดลง และห้ามตั้งพรรคการเมือง แต่ต่อมาได้มีพระราชบัญญัติพรรคการเมือง พ.ศ. 2534 ยกเลิกคำสั่งฉบับดังกล่าว
.cw
.cw เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับกือราเซา เริ่มใช้ครั้งแรกเมื่อ พ.ศ. 2553
กือราเซาเคยเป็นส่วนหนึ่งของเนเธอร์แลนด์แอนทิลลีส ซึ่งใช้โดเมนระดับบนสุด .an ภายหลังการยุบเนเธอร์แลนด์แอนทิลลีส โดเมน .an ถูกยกเลิกการใช้งาน และส่วนที่อยู่ในเขตกือราเซาจะใช้ .cw แทน
.sx
.sx เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับซินต์มาร์เติน เริ่มใช้ครั้งแรกเมื่อ พ.ศ. 2553
ซินต์มาร์เตินเคยเป็นส่วนหนึ่งของเนเธอร์แลนด์แอนทิลลีส ซึ่งใช้โดเมนระดับบนสุด .an ภายหลังการยุบเนเธอร์แลนด์แอนทิลลีส โดเมน .an ถูกยกเลิกการใช้งาน และส่วนที่อยู่ในเขตซินต์มาร์เตินจะใช้ .sx แทน
พรรคแนวประชาธิปไตย
พรรคแนวประชาธิปไตย พรรคการเมืองที่จดทะเบียนตาม พ.ร.บ.พรรคการเมือง พ.ศ. 2511 เป็นลำดับที่ 3/2511 เมื่อวันที่ 22 พฤศจิกายน พ.ศ. 2511 โดยมี ไพฑูรย์ เครือแก้ว ณ ลำพูน เป็นหัวหน้าพรรคและเลขาธิการพรรค ใช้ชื่อว่า "พรรคแนวประชาธิปไตย"
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512 พรรคแนวประชาธิปไตย ได้รับเลือกตั้งมีที่นั่งในสภาผู้แทนราษฎร จำนวน 8 ที่นั่ง จากจังหวัดลำปาง (1 คน) ศรีสะเกษ (1 คน) อุบลราชธานี (5 คน) และพัทลุง (1 คน) ต่อมามีการเลือกตั้งซ่อมที่จังหวัดร้อยเอ็ด ทำให้พรรคฯ มีจำนวนที่นั่งเพิ่มขึ้นเป็น 9 ที่นั่ง
ซึ่งต่อมาได้มีประกาศของคณะปฏิวัติ ฉบับที่ 9 มีผลให้บรรดาพรรคการเมืองที่มีอยู่เป็นอันสิ้นสุดลง และได้มีการจัดพรรคขึ้นมาอีกครั้ง ในชื่อ "พรรคแนวร่วมประชาธิปไตย" ในปี พ.ศ. 2519
โยไควอทช์
โยไควอทช์ () เป็นวิดีโอเกมสำหรับเครื่องนินเท็นโด 3DS พัฒนาและผลิตโดยบริษัท เลเวลไฟฟ์ ออกจำหน่ายครั้งแรกเมื่อวันที่ 11 กรกฎาคม พ.ศ. 2556 ที่ประเทศญี่ปุ่น และเป็นซีรีส์ครอสโอเวอร์ชุดที่ 3 นับจาก อินาสึมะอีเลฟเวน และ ดันบอลเซนกิ ต่อมาได้ถูกผลิตเป็นสื่อต่าง ๆ ทั้งหนังสือการ์ตูนและแอนิเมชัน โดยหนังสือการ์ตูนถูกผลิตโดยโชงะกุกังจากนิตยสารโคโระโคโระคอมมิกและเชา และได้ฉายในรูปแบบแอนิเมชันทางโทรทัศน์เมื่อวันที่ 8 มกราคม พ.ศ. 2557 รวมถึงสินค้าต่าง ๆ จนประสบความสำเร็จและได้รับความนิยมทั่วประเทศญี่ปุ่น
วันหนึ่งในฤดูร้อน เคย์ตะ/ฟุมิจังได้พบกับโยไคพ่อบ้าน วิสเปอร์ ระหว่างจับแมลง และได้รับ โยไควอทช์ นาฬิกาที่ทำให้ผู้สวมใส่สามารถมองเห็นโยไคได้ จึงต้องทำการแก้ไขปัญหาตามที่ต่าง ๆ ที่เกิดจากโยไคและเป็นเพื่อนกับพวกเขาให้ได้ในเวอร์ชันต่างประเทศ โยไควอทช์ 3 จะไม่มีการแยกเวอร์ชันเหมือนเวอร์ชันญี่ปุ่น แต่ใช้เวอร์ชันสุกิยากิมาจำหน่ายโยไควอทช์ ได้ถูกออกฉายในรูปแบบอนิเมะ เมื่อวันที่ 8 มกราคม พ.ศ. 2557 ทางสถานีโทรทัศน์เครือข่าย TXN (ทีวีโตเกียว, BS เจแปน) ที่ประเทศญี่ปุ่นโดยอนิเมะจะเป็นเนื้อหาในรูปแบบของตลกคอเมดี้และเป็นแนวแก๊กอนิเมะ เป็นหลัก ในช่วงแรกออกอากาศทุกวันพุธ เวลา 19:00 - 19:27 น. ต่อมาได้ย้ายวันเวลาออกอากาศเป็นทุกวันศุกร์เวลา 18:30 - 18:58 น. เมื่อวันที่ 4 เมษายน ปีเดียวกัน และเมื่อวันที่ 8 เมษายน พ.ศ. 2559 ได้ปรับเวลาออกอากาศเป็นเวลา 18:25 - 18:53 น. ออกอากาศครั้งสุดท้ายเมื่อวันที่ 30 มีนาคม พ.ศ. 2561 มีจำนวนตอนออกอากาศทั้งหมด 214 ตอน
อย่างไรก็ตาม เมื่อวันที่ 13 เมษายน พ.ศ. 2561 ได้มีการฉาย โยไควอทช์ ชาโดว์ไซด์ โดยเป็นภาคต่อของโยไควอทช์ (อนิเมะ) ซึ่งดำเนินเนื้อเรื่องหลังจากภาพยนตร์ "โยไควอทช์ ชาโดว์ไซด์: โอนิโอ โนะ ฟุคัทสึ" โดยจะเป็นแนวอนิเมะตอนยาวที่จบในตอน และมีเนื้อเรื่องหลักในตัว ซึ่งแตกต่างจากภาคก่อนที่เป็นการนำเสนอแบบแก๊กอนิเมะ และในภาคนี้จะมีเนื้อหาที่ซีเรียสและน่ากลัวมากขึ้นจากภาคก่อนอย่างชัดเจน
ในประเทศไทย โยไควอทช์ ได้ออกอากาศทางสถานีเคเบิลทูนามิเอเชียตะวันออกเฉียงใต้ประเทศไทย พร้อมกับประเทศในแถบเอเชียที่มีช่องเดียวกัน เมื่อเดือนมิถุนายน พ.ศ. 2558 ต่อมาได้เพิ่มออกอากาศทางช่อง การ์ตูนเน็ตเวิร์คเอเชียตะวันออกเฉียงใต้ เมื่อเดือนสิงหาคมปีเดียวกัน และในวันที่ 9 เมษายน 2559 ได้ออกอากาศทาง ช่อง 9 MCOT HD ในรายการโมเดิร์นไนน์การ์ตูน ทุกวันเสาร์ เวลา 9:00 น. และวันอาทิตย์ เวลา 8:30 น. โดยใช้เสียงพากย์เดียวกันกับช่องการ์ตูนเน็ตเวิร์ค 24 ธันวาคม 2559 ได้ออกอากาศเป็นตอนสุดท้ายโดยมีจำนวนตอนที่ออกอากาศเพียง 65 ตอน ต่อมาได้ออกอากาศในปี 2 ระหว่างวันที่ 10 กันยายน 2560 ถึง 18 มีนาคม 2561 รวม 49 ตอน และปัจจุบันได้ออกอากาศในปี 3 ต่อในวันที่ 9 กันยายน 2561 ทุกวันเสาร์-อาทิตย์ เวลา 7:00 น.
โยไควอทช์มีการทำสื่อรูปแบบหนังสือการ์ตูน ซึ่งมีหลายแบบด้วยกันโดยจะทำรูปแบบต่าง ๆ ดังต่อไปนี้
พรรคธรรมาธิปัตย์ (พ.ศ. 2498)
พรรคธรรมาธิปัตย์ พรรคการเมืองที่ได้จดทะเบียนจัดตั้งพรรคตาม พ.ร.บ.พรรคการเมือง พ.ศ. 2498 เป็นลำดับที่ 9/2498
พรรคธรรมาธิปัตย์ ได้ยื่นจดทะเบียนก่อตั้งพรรคต่อปลัดกระทรวงมหาดไทย ในฐานะนายทะเบียนพรรคการเมืองเมื่อวันที่ 7 ธันวาคม พ.ศ. 2498 มีร้อยตำรวจเอก เปี่ยม บุณยโชติ เลขานุการส่วนตัวของจอมพล ป.พิบูลสงคราม นายกรัฐมนตรี เป็นหัวหน้าพรรคและมีนาย ล้วน เวกชาลิกานนท์ อดีต ส.ส.นครปฐม เป็นเลขาธิการพรรค
ที่ทำการพรรคตั้งอยู่เลขที่ 506 ถนนหลานหลวง ซี่งตั้งอยู่ข้าง บ้านมนังคศิลา อันเป็นที่ทำการของ พรรคเสรีมนังคศิลา พรรคการเมืองของจอมพล ป.
ในการเลือกตั้งเมื่อวันที่ 26 กุมภาพันธ์ 2500 พรรคธรรมาธิปัตย์ได้ส่งผู้สมัครลงรับเลือกตั้งปรากฏว่าทางพรรคได้ที่นั่งในสภาทั้งสิ้น 10 ที่นั่ง
ภายหลังการรัฐประหารเมื่อวันที่ 16 กันยายน 2500 ได้มีการจัดการเลือกตั้งใหม่ในวันที่ 15 ธันวาคม 2500 พรรคธรรมาธิปัตย์ได้ส่งผู้สมัครลงรับเลือกตั้งอีกครั้งแต่ในคราวนี้ทางพรรคไม่ได้ที่นั่งใน
สภาแม้แต่ที่นั่งเดียว
พรรคธรรมาธิปัตย์ถูกยุบตามคำสั่งคณะปฏิวัติที่มี จอมพล สฤษดิ์ ธนะรัชต์ ผู้บัญชาการทหารบก เป็นหัวหน้าคณะเมื่อวันที่ 20 ตุลาคม 2501
ยูแซฟ ออแล็กซือ
ยูแซฟ ออแล็กซือ () เป็นนักการเมืองชาวโปแลนด์และนายกรัฐมนตรีโปแลนด์คนที่ 7 โดยดำรงตำแหน่งนายกรัฐมนตรีระหว่าง พ.ศ. 2536 - พ.ศ. 2539 เขาเสียชีวิตด้วยโรคมะเร็งที่กรุงวอร์ซอ โปแลนด์ ในวันที่ 9 มกราคม พ.ศ. 2558 อายุ 68 ปี
จังหวัดมณฑลคีรี
มณฑลคีรี หรือ มวณฑวลกีรี () เป็นจังหวัดหนึ่งทางตะวันออกของประเทศกัมพูชา มีพรมแดนติดต่อกับจังหวัดกระแจะทางทิศตะวันตก จังหวัดสตึงแตรงทางทิศตะวันตกเฉียงเหนือ จังหวัดรัตนคีรีทางทิศเหนือ และติดต่อกับประเทศเวียดนามทางทิศตะวันออกและทิศใต้ เป็นจังหวัดที่ใหญ่ที่สุดและมีประชากรเบาบางที่สุดในประเทศ จังหวัดนี้ก่อตั้งขึ้นในปี พ.ศ. 2504 โดยแยกออกมาจากจังหวัดกระแจะ เมืองหลักของจังหวัดคือเมืองแสนมโนรมย์
จังหวัดมณฑลคีรีเป็นจังหวัดที่ใหญ่ที่สุดของกัมพูชา และยังเป็นจังหวัดที่มีประชากรเบาบาง มีพื้นที่ 14,288 ตารางกิโลเมตร (5,517 ตารางไมล์) ตั้งอยู่ในภาคตะวันออกเฉียงใต้ของประเทศ และมีพรมแดนติดกับสามจังหวัดในประเทศเวียดนาม ได้แก่ จังหวัดดั๊กลัก, จังหวัดดั๊กนง และจังหวัดบิ่ญเฟื้อก มีแม่น้ำไหลผ่านจังหวัด 3 สาย ได้แก่ แม่น้ำสเรปก, Preaek Chhbaar River และ Preaek te River
เมืองหลักของจังหวัดคือเมืองแสนมโนรมย์ซึ่งตั้งอยู่ในตะวันออกเฉียงใต้ของจังหวัด ห่างจากเมืองหลวงของกัมพูชา พนมเปญ ประมาณ 390 กิโลเมตร (240 ไมล์)
จังหวัดมณฑลคีรีแบ่งเป็น 11 อำเภอ 21 ตำบล 98 หมู่บ้าน
พังก์โกส์คริสต์มาส
พังก์โกส์คริสต์มาส () เป็นอัลบั้มรวมเพลงลำดับที่ 14 ในซีรีส์อัลบั้มเพลงคัฟเวอร์ "พังก์โกส์..." อัลบั้มนี้ออกจำหน่ายเมื่อวันที่ 5 พฤศจิกายน พ.ศ. 2556 ผ่านค่ายเพลงเฟียร์เลสเรเคิดส์
เมื่อเทียบกับอัลบั้มอื่น ๆ ในซีรีส์อัลบั้มเพลงคัฟเวอร์ พังก์โกส์... อัลบั้มนี้ได้รับการกดดันเล็กน้อย ตัวอย่างอัลบั้มได้ประกาศออกผ่านทางสื่อออนไลน์โดยเฟียร์เลสเรเคิดส์ ในเดือนตุลาคม พ.ศ. 2556 พร้อมด้วยภาพหน้าปกอัลบั้มและรายชื่อเพลงเต็ม อัลบั้มออกในสตรีมออนไลน์เมื่อวันที่ 4 พฤศจิกายน ในปีเดียวกัน อัลบั้มนี้ยังเป็นหนึ่งอัลบั้มในพังก์โกส์... ที่มีเพลงที่แต่งขึ้นใหม่ อย่างไรก็ตามอัลบั้มนี้ก็ยังคงมีเพลงคัฟเวอร์รวมอยู่
มาร์ก เดมมิง จากออลมิวสิก ยกย่องชมเชยในเรื่องแนวเพลงของอัลบั้มนี้ ตั้งแต่ป็อปพังก์จนถึงเมทัลคอร์ และให้ดาวอัลบั้มนี้ในระดับปานกลาง 3 จาก 5 ดาว เอ็ดเวิร์ด สตริกสัน จากอัลเตอร์เดอะเพรส! ให้คะแนนอัลบั้มนี้ 4 คะแนนเต็ม 5 และบอกว่าเป็นลักษณะของการเฉลิมฉลองที่น่าประหลาดใจ และบอกต่ออีกว่าเพลง "ฟูลส์ฮอลลิเดย์" โดยวงออลไทม์โลว์ อาจจะเป็นหนึ่งในเพลงที่ดีที่สุดที่พวกเขาได้ทำมา
อินฑัช เตชะเกิดกมล
อินฑัช เตชะเกิดกมล หรือ น้องลีวายส์ เป็นนักแสดงเด็กชาวไทย เป็นลูกชายของคุณพ่อวัฒนพงศ์ เตชะเกิดกมลและคุณแม่อัมพิกา เตชะเกิดกมล มีน้องชายชื่อ รีเพลย์ เดวาห์ เตชะเกิดกมล เริ่มเข้าวงการตั้งแต่อายุ 4 ขวบ เพราะคุณพ่อเป็นเพื่อนกับ เติ้ล ตะวัน ลีวายส์ก็ไปไหนมาไหนกับพี่ๆ เค้าตลอด จนพี่เค้ามาทำละครเอง ก็ชวนลีวายส์ไปเล่นละคร ได้เล่นเรื่องแรกคือ “มนต์รักแก้บน” เล่นกับ บอส โตนนท์ จนมาเจอกันอีกในละคร พรายพยากรณ์ ที่ออกอากาศ ช่อง 7
อดาน โมฮัมเหม็ด นูร์ มาโดเบ
อดาน โมฮัมเหม็ด นูร์ มาโดเบ (, ) เป็นนักการเมืองชาวโซมาเลีย เขาเคยเป็นรองประธานกรรมการคนแรกของราฮานเวนต่อต้านกองทัพ ก่อนที่จะเข้าร่วมกับรัฐบาลกลางเปลี่ยนผ่านของโซมาเลียที่เพิ่งก่อตั้ง ดำรงตำแหน่งรัฐมนตรีว่าการกระทรวงยุติธรรมและประธานรัฐสภากลางเปลี่ยนผ่านตั้งแต่ 31 มกราคม พ.ศ. 2550 ถึง 25 พฤษภาคม พ.ศ. 2553 มาโดเบเคยดำรงตำแหน่งประธานาธิบดีโซมาเลีย ในเดือนมกราคม พ.ศ. 2557 เขาได้รับการแต่งตั้งเป็นรัฐมนตรีว่าการกระทรวงอุตสาหกรรมและการพาณิชย์
อับดุลลาฮี ยูซุฟ อะห์เมด
อับดุลลาฮี ยูซุฟ อะห์เมด (, ; เกิด 15 ธันวาคม พ.ศ. 2477 - 23 มีนาคม พ.ศ. 2555) เป็นนักการเมืองชาวโซมาเลีย เป็นนักในผู้ก่อตั้ง Somali Salvation Democratic Front เช่นเดียวกับพุนต์แลนด์รัฐของโซมาเลีย ซึ่งเขาทำหน้าที่เป็นประธานาธิบดีคนแรกในปี พ.ศ. 2541 นอกจากนี้เขายังช่วยก่อตั้งรัฐบาลกลางเปลี่ยนผ่านและดำรงตำแหน่งประธานาธิบดคนแรกตั้งแต่ พ.ศ. 2547 ถึง พ.ศ. 2551
มัสยิดสุลต่านอาเหม็ด
มัสยิดสุลต่านอาเหม็ด หรือ มัสยิดสีฟ้า (;) เป็นมัสยิดที่ใหญ่ที่สุดในอิสตันบูล ประเทศตุรกี
ลิงกังเหนือ
ลิงกังเหนือ (; ) ลิงชนิดหนึ่ง ในวงศ์ลิงโลกเก่า (Cercopithecidae)
เดิมเคยถูกจัดให้เป็นชนิดย่อยของลิงกังใต้ ("M. nemestrina") มีลักษณะทั่วไปเหมือนกับลิงกังใต้ซึ่งเคยถูกจัดให้เป็นชนิดเดียวกัน คือ รูปร่างป้อมสั้น หางสั้น มีขนสีน้ำตาลอมเทา ต่างจากลิงกังใต้ตรงที่ขนบริเวณหลังเป็นสีน้ำตาลอ่อนหรือสีเทา ซึ่งอ่อนกว่าลิงกังใต้
พบกระจายพันธุ์ตั้งแต่ประเทศอินเดีย, บังกลาเทศ, ภูฏาน, ภาคใต้ของจีน, เมียนมาร์, ลาว, เวียดนาม, กัมพูชา และไทย ในประเทศไทยพบทั่วทุกภาคยกเว้นภาคกลางและภาคใต้ตั้งแต่คอคอดกระ ที่อินเดียจะพบได้ในตอนใต้ของแม่น้ำพรหมบุตร ทางภาคตะวันออกเฉียงเหนือของประเทศ
พฤติกรรมและนิเวศวิทยาเหมือนกับลิงกังใต้ทุกประการ
ยัยตัวร้ายกับนายต่างดาว
ยัยตัวร้ายกับนายต่างดาว (เกาหลี: 별에서 온 그대, "พยอเรซอ อน คือแด"; ) เป็นละครโทรทัศน์แนวรักโรแมนติกและดราม่า ถ่ายทอดเรื่องราวของชายจากต่างดาวที่มาติดอยู่บนโลกมนุษย์กับดาราสาวผู้โด่งดัง เขียนบทโดยพัก จีอึน และกำกับละครโดยจาง แทยู ออกอากาศทางสถานีโทรทัศน์เอสบีเอส ทุกวันพุธและพฤหัสบดี เวลา 21.55 น. เริ่มตั้งแต่วันพุธที่ 18 ธันวาคม พ.ศ 2556 ถึงวันพฤหัสบดีที่ 27 กุมภาพันธ์ พ.ศ. 2557 รวมความยาวทั้งหมด 21 ตอน ส่วนในประเทศไทยออกอากาศทางสถานีโทรทัศน์สีกองทัพบกช่อง 7 ทุกวันอาทิตย์ เวลา 10.00 น. ระหว่างวันที่ 21 กันยายน ถึงวันที่ 28 ธันวาคม พ.ศ. 2557
ละครเรื่องนี้ได้สร้างความนิยมอย่างล้นหลามไปทั่วทั้งเอเชีย และจากกระแสละครเรื่องนี้ยังทำให้พระเอกคิมซูฮยอน ได้รับคัดเลือกเป็นหนึ่งในนักแสดงพิธีเปิดกีฬาเอเชียนเกมส์ 2014ที่เมืองอินชอนอีกด้วย รวมไปถึงเสื้อผ้าและเครื่องสำอางที่ปรากฏในเรื่องก็ยังเกิดกระแสความนิยมคลั่งไคล้ตามมาเช่นกัน
เมื่อ 400 ปีก่อน พงศาวดารโชซอนได้มีบันทึกถึงวัตถุประหลาดรูปอ่างล้างหน้าปรากฏบนฟากฟ้า เคลื่อนที่รวดเร็วดั่งลูกศร มีเสียงก้องดังและหายวับไปดุจดั่งเปลวเพลิง ในเวลานั้นเองโดมินจุนได้มาถึงโลกแห่งนี้ เขามีความสามารถในการได้ยิน การมองเห็น ความเร็วที่เหนือกว่ามนุษย์ถึง 7 เท่า และพลังในการเคลื่อนย้ายสิ่งของ เขาได้ช่วยชีวิตเด็กสาวคนหนึ่งเอาไว้ ด้วยจิตใจที่งดงามของเด็กสาว สุดท้ายเธอยอมแลกชีวิตของตัวเองเพื่อปกป้องมินจุน
มินจุนติดอยู่บนโลกเพื่อรอคอยการกลับมาของดาวเคราะห์น้อยและยานจากดาวแม่ การได้รู้จักกับมนุษย์มากมายทำให้เขาเกลียดชังความโลภและความเห็นแก่ตัวของมนุษย์ และไม่คิดจะยุ่งเกี่ยวกับมนุษย์คนใดๆ กระทั่ง 400 ปีผ่านไป เขาได้ช่วยชีวิตของชอนซงอี เด็กที่มีหน้าตาเหมือนกับเด็กสาวคนนั้น เหตุการณ์นั้นยังคงตราตรึงอยู่ในใจของซงอีเสมอมา
12 ปีผ่านไป ชอนซงอีกลายเป็นซูเปอร์สตาร์ผู้แสนโด่งดัง แต่ก็เป็นที่รู้กันทั่วไปว่าเธอทั้งโง่ หลงตัวเอง และมีนิสัยเสียต่างๆ มากมาย และแล้วซงอีก็ย้ายเข้ามาอยู่คอนโดหรูข้างห้องของมินจุน ซงอีมีเพื่อนสนิทคือยูเซมี ที่เป็นดาราเหมือนกัน ส่วนอีฮวีคยองเป็นเพื่อนตั้งแต่สมัยเรียนของทั้งคู่ เซมีหลงรักฮวีคยองมาตั้งแต่เด็ก ในขณะที่ฮวีคยองก็หลงรักซงอีมาโดยตลอดแต่ซงอีไม่เคยรับรักฮวีคยองเลย เธอยังคงรอคอยชายคนที่ช่วยชีวิตเธอไว้เมื่อ 12 ปีที่แล้ว
เมื่อซงอีและมินจุนอยู่ห้องติดกันจึงต้องมาเกี่ยวข้องกันเรื่อยๆ ความรู้สึกของทั้ง 2 คน จึงเริ่มพัฒนาขึ้นทีละน้อย แต่ก็เกิดเรื่องไม่คาดฝันคือฮันยูรา ดาราคู่แข่งของซงอีถูกฆ่าตาย ซงอีต้องเข้ามาพัวพันกับคดีนี้และยังถูกตามล่าจากใครบางคนที่อยู่เบื้องหลังเรื่องทั้งหมด ส่วนมินจุนก็ต้องคอยช่วยเหลืออยู่ห่างๆ จนตัวตนของเขาถูกเปิดเผย พร้อมๆ กันนั้นดาวเคราะห์น้อยที่เขารอคอยมานานถึง 400 ปีกำลังจะโคจรมาถึงก่อนที่พลังในตัวเขาจะหมดลง ชายหนุ่มจึงต้องเลือกระหว่างรักษาชีวิตตัวเองไว้ หรือปกป้องชีวิตของมนุษย์โลกที่เขาเคยเกลียดชัง ขณะที่ฆาตกรตัวจริงดูเหมือนจะอยู่ใกล้ตัวมากขึ้นเรื่อยๆในประเทศไทย มีการรีเมกโดยทางบรอดคาซท์ ไทย เทเลวิชั่น ออกอากาศทางสถานีโทรทัศน์ไทยทีวีสีช่อง 3 โดยทางสถานีได้ซื้อลิขสิทธิ์ไว้ โดยวางบทพระเอกให้แก่ ณเดชน์ คูกิมิยะ และบทนางเอกได้แก่ ภีรนีย์ คงไทย
เขตโทบง
เขตโทบง (; ฮันกึล: 도봉구; ฮันจา: 道峰區) เป็นหนึ่งใน 25 เขตที่อยู่ในโซล ประเทศเกาหลีใต้ ตั้งอยู่ทางด้านทิศเหนือของแม่น้ำฮันเขตโทบงประกอบด้วย 4 แขวง (dong)
อิสระพงศ์ โสพิกุล
อิสระพงศ์ โสพิกุล เกิดวันที่ 21 มีนาคม พ.ศ. 2538 เป็นนักฟุตบอลชาวไทย ปัจจุบันเล่นให้กับ พัทลุงเอฟซี ใน ไทยลีก 4 ฤดูกาล 2561 โซนภาคใต้
อิสระพงศ์ โสพิกุล เกิดเมื่อวันที่ 21 มีนาคม พ.ศ. 2538 ที่ นราธิวาส อำเภอยี่งอ จังหวัดนราธิวาส
การศึกษา
เจ้า ทัวร์ อิสระพงศ์ลงเล่นให้ตรังเอฟซีเป็นครั้งแรก อย่างเป็นทางการในวัยเพียง 18ปี ในรายการฟุตบอลโตโยต้าลีกคัพ 2014 รอบ 32 ทีมสุดท้าย เจอทีมสุดแกร่งจาก โตโยต้าไทยพรีเมียร์ลีก "ชัยนาท ฮอร์นบิล"
และในรายการ AIS ลีกภูมิภาคD2โซนภาคใต้ เจ้าทัวร์ ได้ประเดิมสนามให้กับตรังเอฟซี ในวัยเพียง 19 ปี (ตรังเอฟซี vs พังงาเอฟซี) ซึ่งโชว์ฟอร์มได้อย่างเหนียวแน่น จึงได้คัดเลือกให้ติด 11 ตัวจิงผู้เล่นยอดเยี่ยมในสัปดาห์แรก ของฤดูกาล2015
อิสระพงศ์ลงเล่นในระดับชาติให้ทีมชาติไทยเป็นครั้งแรก ในรายการฟุตบอลเยาวชนอายุ 15 ปีชิงแชมป์โรงเรียนกีฬานานาชาติ 2010 ที่ประเทศสิงคโปร์ โดยมี อ.ปรีชาพัฒน์ ปยุตเรืองกิตติ์ เป็นหัวหน้าผู้ฝึกสอน และสามารถคว้าแชมป์ ชนะเลิศการแข่งขันฟุตบอลเยาวชน 15 ปีโรงเรียนกีฬานานาชาติ ปี 2553
ปลากระโทงสีน้ำเงิน
ปลากระโทงสีน้ำเงิน หรือ ปลากระโทงแทงสีน้ำเงิน หรือ ปลาอินทรีช้าง (; ) เป็นปลาทะเลขนาดใหญ่ชนิดหนึ่ง จำพวกปลากระโทง
จัดเป็นปลากระโทงเพียงชนิดเดียวที่อยู่ในสกุล "Makaira" โดยคำนี้มาจากภาษากรีกคำว่า "machaira" หมายถึง "มีดสั้น" หรือ "กริช" และภาษาละติน "machaera" หมายถึง "ดาบ" และชื่อชนิด "nigricans" เป็นภาษาละติน หมายถึง "เปลี่ยนเป็นสีดำ"
มีความยาวเต็มที่ได้ถึง 5 เมตร (16.4 ฟุต) และหนักได้ถึง 818 กิโลกรัม (1,803 ปอนด์) ในตัวเมีย โดยปลาตัวเมียจะมีขนาดใหญ่กว่าตัวผู้ จัดเป็นปลากระโทงที่มีขนาดใหญ่ที่สุดในโลกอีกด้วย
ปลากระโทงสีน้ำเงิน มีลายสีฟ้าหรือน้ำเงินจางเป็นลายพาดขวางตลอดทั้งลำตัว ด้านหลังมีสีน้ำเงินเข้ม ครีบอกมีความยืดหยุ่นสามารถพับกลับเข้าหาลำตัวได้ มีเส้นข้างลำตัวเป็นวง ครีบหลังตอนหน้าสั้นกว่าความลึกของลำตัว
มีพฤติกรรมและการกระจายพันธุ์เหมือนกับปลากระโทงชนิดอื่น ๆ คือ หากินตามผิวน้ำในเขตร้อนหรือเขตอบอุ่นตามทะเลเปิดหรือมหาสมุทรขนาดใหญ่ทั่วโลก มีการอพยพย้ายถิ่นที่อยู่ในแต่ละฤดูกาล โดยล่าปลาและสัตว์น้ำชนิดต่าง ๆ เป็นอาหาร เช่น ปลาแมคเคอเรล, ปลาทูน่า หรือหมึก ขณะเดียวกันก็อาจตกเป็นอาหารของปลาล่าเหยื่อขนาดใหญ่ได้เช่นกัน เช่น ปลาฉลามมาโกครีบสั้น และปลาฉลามขาว
เดิมที ปลากระโทงสีน้ำเงินถูกจำแนกออกเป็น 2 ชนิด คือ ปลากระโทงสีน้ำเงินแอตแลนติก ที่พบในมหาสมุทรแอตแลนติก กับ ปลากระโทงสีน้ำเงินอินโด-แปซิฟิก ("M. mazara") ที่พบในมหาสมุทรแปซิฟิก และมหาสมุทรอินเดีย แต่จากการศึกษาล่าสุดพบว่า แม้ประชากรของ 2 จำพวกนี้แยกออกจากกัน แต่ก็จัดเป็นชนิดเดียวกัน เพราะมีสายพันธุกรรมเหมือนกัน เชื่อว่าประชากรของปลากระโทงสีน้ำเงินทั้ง 2 ถิ่นนี้มีการแลกเปลี่ยนสายพันธุกรรมซึ่งกันและกัน
นิยมตกกันเป็นเกมกีฬา เนื่องจากเป็นปลาขนาดใหญ่ และต่อสู้กับเบ็ดได้อย่างสนุก ผู้ตกต้องยื้อสู้กับปลาบนเรีอเป็นเวลานาน ซึ่งอาจจะใช้เวลานานหลายชั่วโมง หรือกว่าครึ่งค่อนวัน อีกทั้งเนื้อก็นิยมบริโภค โดยนิยมนำมาปรุงเป็นซาซิมิในอาหารญี่ปุ่น และถูกเรียกกันในฮาวายว่า "อา'ฮู" ("a'u") มีรายงานปริมาณการบริโภคทั่วโลกถึง 3,064 เมตริกตัน ในปี ค.ศ. 2000
วอลเลย์บอลชายชิงแชมป์โลก 1949
วอลเลย์บอลชายชิงแชมป์โลก 1949 () เป็นครั้งที่ 1 ของการแข่งขัน ซึ่งจัดขึ้นในปราก ประเทศเชโกสโลวาเกีย ระหว่างวันที่ 10–18 กันยายน ค.ศ. 1949 มีทีมเข้าแข่งขันทั้งหมด 10 ทีม โดยแชมป์ครั้งแรกเป็นของสหภาพโซเวียต ในรอบสุดท้ายจะแข่งขันในรูปแบบพบกันหมดมีทั้งหมด 6 ทีม
บิลลี คิดแมน
บิลลี คิดแมน (Billy Kidman) มีชื่อจริง ปีเตอร์ อาแลน กรูเยอร์ จูเนียร์ (Peter Alan Gruner, Jr.) เกิดวันที่ 11 พฤษภาคม ค.ศ. 1974 เป็นนักมวยปล้ำอาชีพกึ่ง-เกษียณอายุและผู้ผลิตมวยปล้ำชาวอเมริกัน ปัจจุบันทำงานกับWWEในฐานะผู้ผลิต ในฐานะนักมวยปล้ำเขาสร้างชื่อเสียงกับเวิลด์แชมเปี้ยนชิพเรสต์ลิง (WCW) และเวิลด์เรสต์ลิงเฟเดเรชัน/เอ็นเตอร์เทนเมนต์ (WWF/E) ตลอดปลายปี 1990 และต้นยุคปี 2000
มนุษย์ล่องหน (เพลงเยสเซอร์เดส์)
"มนุษย์ล่องหน" เป็นซิงเกิลของเยสเซอร์เดส์ ในปี พ.ศ. 2556 ประพันธ์เนื้อร้องโดย ฟองเบียร์ แต่งทำนองและเรียบเรียงโดย ธีระปริญญ์ รัตนบุตร ออกจำหน่ายในวันที่ 5 สิงหาคม พ.ศ. 2556 ส่วนมิวสิกวิดีโอเพลงนี้ ได้ 3 หนุ่ม ประกอบไปด้วย บอย ปกรณ์, หน่อง ธนา และ ภัทร บ้าน 'ฉัตรบริรักษ์' มาร่วมแสดงในมิวสิกวิดีโอนี้ด้วย
เพลง "มนุษย์ล่องหน" ติดอันดับสูงสุดที่ 5 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 25 สิงหาคม พ.ศ. 2556 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
อันโดนี ซูบีซาร์เรตา
อันโดนี ซูบีซาร์เรตา อูร์เรตา () เกิดเมื่อวันที่ 23 ตุลาคม พ.ศ. 2504 เป็นอดีตนักฟุตบอลชาวสเปน ลงเล่นเป็นผู้รักษาประตูให้กับทีมอาลาเบส แอทเลติกบิลบาโอ บาร์เซโลนา บาเลนเซีย และทีมชาติสเปน
หมู่บ้านขนาดเล็ก
หมู่บ้านขนาดเล็ก () เป็นนิคมหรือแหล่งตั้งถิ่นฐานชนิดหนึ่ง มีนิยามแตกต่างกันออกไปในแต่ละประเทศ แต่โดยทั่วไปใช้เรียกนิคมขนาดเล็กและมีจำนวนประชากรน้อยในพื้นที่ชนบท หรือใช้เรียกนิคมที่เป็นส่วนหนึ่งของเทศบาลหรือนิคมอื่นที่ใหญ่กว่า ลักษณะสำคัญของหมู่บ้านขนาดเล็กคือ เป็นชุมชนที่ไม่มีองค์กรบริหารหรือปกครองตนเอง
ไลโอเนล ไฟนิงเกอร์
ไลโอเนล ชาลส์ ไฟนิงเกอร์ (; 17 กรกฎาคม ค.ศ. 1871 – 13 มกราคม ค.ศ. 1956) เป็นจิตรกรชาวอเมริกัน เชื้อสายเยอรมัน เป็นหนึ่งในผู้นำของจิตรกรรมกลุ่มลัทธิสำแดงพลังอารมณ์
ไลโอเนล ไฟนิงเกอร์ เกิดเมื่อ ค.ศ. 1871 ที่นครนิวยอร์ก ประเทศสหรัฐอเมริกา เป็นบุตรของนักไวโอลิน คาร์ล ไฟนิงเกอร์ และนักร้อง เอลิซาเบธ ไฟนิงเกอร์ เมื่ออายุได้ 16 ปี เขาก็เดินทางไปที่เบอร์ลิน เพื่อเข้าเรียนที่สถาบันวิทยาศาสตร์ปรัสเซีย (Prussian Academy of Sciences) จากนั้นเขาเรียนต่อในโรงเรียนสอนศิลปะ และเริ่มต้นอาชีพนักเขียนการ์ตูนล้อการเมือง
ในปี ค.ศ. 1900 ไลโอเนลได้พบกับคลารา เฟือสท์ (Clara Fürst) หนึ่งปีต่อมา ทั้งคู่ก็แต่งงานกัน และมีลูกสาว 2 คน แต่อีก 7 ปีต่อมา เขาก็แต่งงานใหม่กับจูเลีย เบิร์ก (Julia Berg) และมีลูกด้วยกันหลายคน โดยมี 2 คนที่ทำอาชีพศิลปินตามบิดา ได้แก่ อานเดรอัส ไฟนิงเกอร์ (ช่างภาพ) และที. ลักซ์ ไฟนิงเกอร์ (จิตรกร)
เมื่อมีอายุได้ 36 ปี ไลโอเนลก็เริ่มวาดภาพแบบวิจิตรศิลป์ และเป็นสมาชิกของกลุ่มลัทธิสำแดงพลังอารมณ์แบบเยอรมันหลายกลุ่ม เช่น กลุ่มเบลาเออไรเทอร์, ดีบรึคเคอ งานแสดงภาพครั้งแรกของเขาที่จัดที่ Sturm Gallery ทำให้วอลเทอร์ โกลเปียส เสนอตำแหน่งอาจารย์ให้เขาที่เบาเฮาส์
ในปี ค.ศ. 1933 เมื่อพรรคนาซีขึ้นสู่อำนาจ งานของไลโอเนลและศิลปินคนอื่น ๆ ก็ถูกเรียกว่าเป็น "ศิลปะเสื่อม" (Degenerate art) ครอบครัวของเขาจึงเดินทางกลับอเมริกา 22 ปีหลังพรรคนาซีขึ้นสู่อำนาจ ไลโอเนลก็ได้รับเลือกให้เป็นสมาชิกของ American Academy of Arts and Letters
ไลโอเนล ไฟนิงเกอร์ เสียชีวิตที่นครนิวยอร์ก ในปี ค.ศ. 1956 ขณะมีอายุได้ 84 ปี
ซัมไนตส์ (เพลง)
"ซัมไนตส์" () เป็นเพลงของวงดนตรีอินดี้ป็อปชาวอเมริกัน ฟัน ออกจำหน่ายเมื่อวันที่ 4 มิถุนายน พ.ศ. 2555 เป็นซิงเกิลลำดับที่ 2 และเป็นแทร็กลำดับแรกจากสตูดิโออัลบั้มชุดที่ 2 ที่มีชื่อเดียวกันกับชื่อเพลงนี้ เพลงนี้ประพันธ์โดย Jeff Bhasker, Nate Ruess, Andrew Dost, และ Jack Antonoff ในด้านดนตรี เพลง "ซัมไนตส์" เป็นเพลงประเภทอินดี้ป็อป ที่มีองค์ประกอบของพาวเวอร์ป็อป และอัฟโฟรบีต ส่วนด้านเนื้อหาของเพลง แสดงให้เห็นถึงเรื่องวิกฤตอัตถิภาวนิยม
ในสหรัฐอเมริกา เพลง "ซัมไนตส์" ได้เป็นเพลงสลีปเปอร์ฮิต อยู่ในชาร์ต"บิลบอร์ด"ฮอต 100เป็นระยะเวลาประมาณ 7 เดือน ก่อนที่จะเข้าสู่อันดับสูงสุดในอันดับ 3 เป็นเวลา 6 สัปดาห์ไม่ต่อเนื่องกัน เริ่มต้นในสัปดาห์ของวันที่ 29 กันยายน พ.ศ. 2555 เพลงนี้กลายเป็นซิงเกิลที่ 2 ของฟันที่เข้าสู่ 10 อันดับแรกในชาร์ต ตลอดจนเป็นเพลงที่ 2 ที่ได้รับการรับรองในระดับทองคำขาวในสหรัฐอเมริกา หลังจากซิงเกิลที่แล้ว "วีอาร์ยัง" โดยเพลง "ซัมไนตส์" ได้เป็นซิงเกิลหนึ่งที่ประสบความสำเร็จในหลาย ๆ ประเทศทั่วโลก
ในปี พ.ศ. 2555 วงดนตรีเมทัลคอร์ Like Moths To Flames ได้คัฟเวอร์เพลงนี้ และรวมอยู่ในอัลบั้มรวมเพลง "พังก์โกส์ป็อป 5"
สโมสรฟุตบอลบาร์เซโลนาในฤดูกาล 2011–12
ฤดูกาล 2011-12 ของสโมสรฟุตบอลบาร์เซโลนา เป็นฤดูกาลที่ 112 ของสโมสร และฤดูกาลที่ 82 ของการที่อยู่บนลีกสูงสุด
ราคาทั้งหมดของนักเตะ: €187.5M
รวม: 60 ล้านยูโร
รวม: 46.75 ล้านยูโร
สโมสรฟุตบอลบาร์เซโลนาในฤดูกาล 2007–08
ฤดูกาล 2007-08 ของสโมสรฟุตบอลบาร์เซโลนา เป็นฤดูกาลที่ 108 ของสโมสร และฤดูกาลที่ 77 ของการที่ได้อยู่บนลีกสูงสุด
โยอิชิ คะโต
โยอิชิ คะโต (; ) เกิดวันที่ 12 สิงหาคม ค.ศ. 1976 ที่เมืองโออิตะ เป็นอดีตนักกีฬาวอลเลย์บอลจากประเทศญี่ปุ่น ซึ่งเป็นหนึ่งในนักวอลเลย์บอลระดับแถวหน้าของวอลเลย์บอลชายทีมชาติญี่ปุ่นในช่วงต้นคริสต์ทศวรรษ 2000 โดยทำหน้าที่ในตำแหน่งตัวตบหัวเสา ในปี ค.ศ. 2003 เขาจบฤดูกาลแรกของเขากับทีมซิสเลย์เตรวีโซ ที่สามารถเข้าสู่รอบสุดท้ายของลีกอิตาลี
เดือนพฤษภาคม ค.ศ. 2014 เขาได้อำลาการเป็นนักวอลเลย์บอลในการแข่งขันรายการคุโระวะชิกิออลเจแปนวอลเลย์บอลทัวร์นาเมนต์ และในเดือนกันยายนของปีเดียวกันนี้ เขาได้รับการแต่งตั้งให้เป็นผู้ฝึกสอนทีมวอลเลย์บอลหญิงฮิซะมิสึสปริงส์
7 วันจองเวร
7 วันจองเวร เป็นละครซีรีส์ที่ดัดแปลงจากเค้าโครงเรื่องมาจากนวนิยายชุด 7 วันจองเวร ประกอบด้วย Ward ห้องคลอดมรณะ, Mirror กระจกสั่งตาย, Haunted อาถรรพ์เรือนลั่นทม, Theater ตีตั๋วไปตาย, Stairs 12 ขั้น...บันไดผี, Reality ท้าคนเป็น เห็นคนตาย, Holy ศพ-เซ่น-ศาล บทประพันธิ์โดย ภาคินัย บทโทรทัศน์โดย ลัดดาวัลย์ รัตนดิลกชัย, คงเดช จาตุรันต์รัศมี, พรินทรา ชูโต, วาสุเทพ เกตุเพ็ชร์, ทินพัฒน์ บัญญัติปิยพจน์, พิรุณ อนุสุริยา ที่ผลิตโดย ทาเลนต์ วัน มูฟวี่ สตูดิโอ ออกอากาศทุกวันเสาร์-อาทิตย์ เวลา 20.30 - 21.30 น. ทางช่องเวิร์คพอยท์ทีวี ออกอากาศตอนแรกเมื่อวันที่ 10 มกราคม พ.ศ. 2558 - 8 มีนาคม พ.ศ. 2558 กำกับการแสดงโดย ทรงศักดิ์ มงคลทอง
วอลเลย์บอลชายเวิลด์คัพ 1991
วอลเลย์บอลชายเวิลด์คัพ 1991 จัดขึ้นในประเทศญี่ปุ่นระหว่างวันที่ 22 พฤศจิกายน - 1 ธันวาคม 1991 การแข่งขันเวิลด์คัพประกอบด้วย 12 ทีม ได้แก่แชมป์จาก 5 ทวีป (เอเชีย, อเมริกาเหนือ, อเมริกาใต้, แอฟริกา, ยุโรป) รองแชมป์ทวีปอีก 4 ทีม, ประเทศเจ้าภาพ และ ทีมที่ได้รับเชิญจากสหพันธ์วอลเลย์บอลนานาชาติ (ไวลด์การ์ด) โดยทีมที่ชนะจะผ่านเข้าสู่การแข่งขันกีฬาโอลิมปิกบาร์เซโลนา
วอลเลย์บอลชายเวิลด์คัพ 1995
วอลเลย์บอลชายเวิลด์คัพ 1995 ถูกจัดขึ้นตั้งแต่วันที่ 18 พฤศจิกายน – วันที่ 2 ธันวาคม 1995 ในประเทศญี่ปุ่น โดยทีมที่ชนะทั้งหมด 3 ทีม จะผ่านเข้าสู่การแข่งขันกีฬาโอลิมปิกฤดูร้อน 1996
พรรคแรงงาน (ประเทศไทย พ.ศ. 2511)
พรรคแรงงาน พรรคการเมืองที่ได้จดทะเบียนก่อตั้งตาม พ.ร.บ.พรรคการเมือง พ.ศ. 2511 เป็นลำดับที่ 7/2511
พรรคแรงงาน ได้ยื่นจดทะเบียนก่อตั้งพรรคต่อนาย พ่วง สุวรรณรัฐ ปลัดกระทรวงมหาดไทยในฐานะนายทะเบียนพรรคการเมืองเมื่อวันที่ 23 ธันวาคม 2511 มีนาย กาฬ เชื้อแก้ว เป็นหัวหน้าพรรคและนาย วีระ ถนอมเลี้ยง เป็นเลขาธิการพรรค
การเลือกตั้งเมื่อวันที่ 10 กุมภาพันธ์ 2512 พรรคแรงงานได้ส่งผู้สมัครลงรับเลือกตั้งแต่ไม่ได้ที่นั่งในสภาแม้แต่ที่นั่งเดียว
พรรคแรงงานถูกยุบตามคำสั่งคณะปฏิวัติที่มี จอมพล ถนอม กิตติขจร เป็นหัวหน้าคณะเมื่อวันที่ 17 พฤศจิกายน 2514 ประกาศของคณะปฏิวัติ ฉบับที่ 9 มีผลให้บรรดาพรรคการเมืองที่มีอยู่เป็นอันสิ้นสุดลง
ไทยลีกดิวิชัน 1 ฤดูกาล 2558
ไทยลีกดิวิชั่น 1 ฤดูกาล 2558 หรือชื่ออย่างเป็นทางการว่า "ยามาฮ่า ลีก 1 2015" เป็นการแข่งขันฟุตบอลอาชีพของประเทศไทย โดยเป็นลีกระดับที่สองรองจากไทยพรีเมียร์ลีก มีทีมเข้าร่วมการแข่งขัน 20 ทีม โดยหา 3 ทีมเลื่อนชั้นขึ้นไทยพรีเมียร์ลีก และ 4 ทีมตกชั้นลงไปลีกภูมิภาค ดิวิชัน 2
เข็มขัดจรวดเบลล์
เข็มขัดจรวดเบลล์ คืออุปกรณ์การขับเคลื่อนจรวด (Spacecraft propulsion|rocket propulsion) พลังงานต่ำที่ช่วยให้บุคคลสามารถที่จะเดินทางหรือกระโดดข้ามสิ่งกีดขวางในระยะทางขนาดเล็กได้อย่างปลอดภัย มันได้ถูกจัดไว้ให้เป็นชนิดหนึ่งของยานบินจรวดส่วนบุคคล (rocket pack)
ในช่วงต้นทศวรรษที่ 1960, บริษัทเบลล์ แอโรซิสเต็มส์ (Bell Aerosystems) ได้สร้างยานบินจรวดส่วนบุคคลที่เรียกว่า "เข็มขัดจรวดเบลล์" หรือ "มนุษย์จรวด" สำหรับใช้งานในกองทัพสหรัฐ (US Army) โดยใช้ไฮโดรเจนเปอร์ออกไซด์เป็นเชื้อเพลิง แนวคิดนี้ได้รับการฟื้นฟูขึ้นมาในปี 1990 และในทุกวันนี้ ยานบินจรวดส่วนบุคคลเหล่านี้สามารถที่จะถูกทำให้มีประสิทธิภาพเพิ่มมากขึ้น, สามารถควบคุมจัดการกำลังแรงผลักดันของตัวอุปกรณ์ได้อย่างมีประสิทธิภาพ การขับเคลื่อนเข็มขัดจรวดนี้จะทำงานร่วมกับไอน้ำร้อนยวดยิ่ง ถังบรรจุก๊าซ (gas cylinder) รูปทรงกระบอกถังหนึ่งจะบรรจุด้วยก๊าซไนโตรเจนไว้ และอีกสองถังรูปทรงกระบอกที่เหลือ จะบรรจุเชื้อเพลิงขับดันที่มีสภาพเป็นของเหลว คือ ไฮโดรเจนเปอร์ออกไซด์ที่มีความเข้มข้นสูง ก๊าซไนโตรเจนในถังที่ถูกเก็บไว้จะถูกปลดปล่อยออกมาขับดันเชื้อเพลิงที่มีสภาพเป็นของเหลว คือ ไฮโดรเจนเปอร์ออกไซด์ที่อยู่ในอีกคนละถัง ให้ออกมาละเลงปกคลุมลงบนตัวเร่งปฏิกิริยา (catalyst) ที่ทำจากวัสดุชนิดหนึ่ง (มักจะเป็น โลหะจำพวก แพลตตินั่ม หรือ เงิน) ซึ่งจะทำปฏิกิริยาทางเคมีกันอย่างรุนแรงทันทีทันใดจนเกิดการแยกย่อยสลายของเหลวที่เป็นเชื้อเพลิงขับดันคือ ไฮโดรเจนเปอร์ออกไซด์นี้ ให้กลายผลลัพธ์ออกมาเป็นก๊าซไอเสียที่มีแรงดันสูง ที่ประกอบด้วยส่วนผสมของไอน้ำร้อนยวดยิ่ง (superheated steam) และก๊าซออกซิเจน ที่มีอุณหภูมิประมาณ 740 องศาเซลเซียส ของไหลที่เป็นก๊าซไอเสียนี้จะถูกบังคับให้ไหลเป็นลำไอแรงขับดันสูงพุ่งตัวเข้าไปสู่ท่อโลหะที่ถูกหุ้มเอาไว้ด้วยฉนวนกันความร้อนรูปทรงโค้งที่มีอยู่สองท่อ ให้ไหลพุ่งทะลวงออกไปสู่ยังปลายของท่อที่มีหัวฉีดไอเสียติดตั้งอยู่สองหัวฉีดอย่างรวดเร็ว และจะระเบิดตัวแพร่กระจายออกสู่บรรยากาศภายนอกเป็นก๊าซไอเสียแรงดันสูงที่จะแผดเสียงคำรามดังกึกก้องแสบแก้วหูราวกับเสียงของ "ลมกรด" อันเป็นแหล่งกำลังสำคัญในการขับดันเพื่อการนี้
เข็มขัดจรวดสามารถยกสัมภาระหรือน้ำหนัก เช่น น้ำหนักของมนุษย์จำนวน 1 คน ให้สามารถลอยตัวข้ามสิ่งกีดขวางได้เป็นระยะความสูงถึง 9 เมตร และด้วยถึงความเร็วประมาณ 11 ถึง 16 กิโลเมตร ต่อ ชั่วโมง
ยานบินจรวดส่วนบุคคลในจำนวนทั้งหมดที่มีอยู่นั้น จะมีพื้นฐานอยู่บนการสร้างสรรค์ประดิษฐ์คิดค้น ที่มีส่วนเกี่ยวข้องอยู่กับยานบินส่วนบุคคลที่มีชื่อเรียกว่า "เข็มขัดจรวดเบลล์" ที่ได้รับการพัฒนาขึ้นตั้งแต่ปี 1960-1969 โดยวิศวกรนักประดิษฐ์ที่ชื่อ เวนเดล มัวร์ (Wendell Moore)
ยานบินส่วนบุคคลแบบมัวร์ จะมีสองส่วนประกอบที่สำคัญ ตามที่แสดงในรูป ดังนี้:
วอลเลย์บอลชายเวิลด์คัพ 1999
วอลเลย์บอลชายเวิลด์คัพ 1999 ถูกจัดขึ้นตั้งแต่วันที่ 18 พฤศจิกายน – วันที่ 2 ธันวาคม 1999 ในประเทศญี่ปุ่น โดยทีมที่ชนะทั้งหมด 3 ทีม จะผ่านเข้าสู่การแข่งขันกีฬาโอลิมปิกฤดูร้อน 2000
รายนามศิษย์เก่าโรงเรียน ภ.ป.ร. ราชวิทยาลัย ในพระบรมราชูปถัมภ์
รายพระนามและรายนามนักเรียนเก่าจากโรงเรียน ภ.ป.ร.ราชวิทยาลัย ในพระบรมราชูปถัมภ์ ที่มีชื่อเสียง
พรรคขบวนการไฮด์ปาร์ค
พรรคขบวนการไฮด์ปาร์ค () พรรคการเมืองที่ได้จดทะเบียนก่อตั้งพรรคตาม พ.ร.บ.พรรคการเมือง พ.ศ. 2498 เป็นลำดับที่ 4/2499
พรรคขบวนการไฮด์ปาร์ค ยื่นจดทะเบียนก่อตั้งพรรคต่อปลัดกระทรวงมหาดไทยในฐานะนายทะเบียนพรรคการเมือง เมื่อวันที่ 21 มีนาคม พ.ศ. 2499 มีนายเพทาย โชตินุชิต เป็นหัวหน้าพรรคและนายชวน รัตนวราหะ เป็นเลขาธิการพรรค
พรรคขบวนการไฮด์ปาร์ค เกิดขึ้นหลังจากที่จอมพล ป. พิบูลสงคราม นายกรัฐมนตรีหลังจากได้เดินทางไปเยือนนานาประเทศในช่วงปี พ.ศ. 2498 และเกิดความประทับใจในมุมนักพูด ที่สวนสาธารณะไฮด์ปาร์ค กรุงลอนดอน ประเทศอังกฤษ ที่เปิดโอกาสให้มีผู้ปราศรัยโจมตีการทำงานของรัฐบาลได้อย่างอิสระ เมื่อกลับมาจึงได้เปิดโอกาสให้กระทำเช่นนั้นที่ท้องสนามหลวง จึงเกิดการปราศรัยครั้งแรกเมื่อวันที่ 5 สิงหาคม พ.ศ. 2498 โดยโจมตีรัฐมนตรีว่าการกระทรวงศึกษาธิการในขณะนั้น และได้ขยายแนวร่วมและการเคลื่อนไหวขึ้นเป็นลำดับ โดยเรียกร้องให้ยกเลิก ส.ส. ประเภทที่ 2 โดยอ้างว่าไม่เป็นประชาธิปไตย และมีการเดินขบวนที่ถนนราชดำเนินและอนุสาวรีย์ประชาธิปไตยในปลายปีเดียวกัน จนถูกจับ ผู้ที่ถูกจับคุมขังจึงประท้วงด้วยการอดอาหาร
จนกระทั่งรัฐบาลเปิดโอกาสให้มีการจดทะเบียนพรรคการเมืองขึ้นมาอย่างเป็นทางการ จึงมีการก่อตั้งพรรคขึ้นมาอย่างเป็นทางการ
ต่อมาในวันที่ 23 กรกฎาคม พ.ศ. 2500 นายเพทาย โชตินุชิต หัวหน้าพรรคได้ลาออกจากตำแหน่ง ที่ประชุมพรรคจึงได้ทำการเลือกตั้งหัวหน้าพรรคคนใหม่ปรากฏว่า นายทวีศักดิ์ ตรีพลี ส.ส.จังหวัดขอนแก่นได้รับเลือกตั้งเป็นหัวหน้าพรรคคนใหม่
พรรคขบวนการไฮด์ปาร์ค เป็นพรรคการเมืองที่มีแนวทางทางการเมืองเอนไปทางฝ่ายซ้าย มีนโยบาย 4 ประการ คือการเลือกตั้งเมื่อวันที่ 26 กุมภาพันธ์ พ.ศ. 2500 พรรคขบวนการไฮด์ปาร์คได้ส่งผู้สมัครลงรับเลือกตั้งซึ่งทางพรรคได้ที่นั่งในสภาทั้งสิ้น 2 ที่นั่งคือนาย ทวีศักดิ์ ตรีพลี จากจังหวัดขอนแก่น และนายพีร์ บุนนาค จากจังหวัดสุพรรณบุรี
ในการเลือกตั้งเมื่อวันที่ 15 ธันวาคม พ.ศ. 2500 ซึ่งเกิดขึ้นภายหลังการรัฐประหารเมื่อวันที่ 16 กันยายน ปีเดียวกัน ทางพรรคได้ส่งผู้สมัครลงรับเลือกตั้งอีกครั้งหนึ่งแต่ในคราวนี้พรรคกลับได้ที่นั่งในสภาเพียงที่นั่งเดียวจากนายทวีศักดิ์ ผู้เป็นหัวหน้าพรรค
พรรคขบวนการไฮด์ปาร์คถูกยุบตามคำสั่งคณะปฏิวัติที่มี จอมพล สฤษดิ์ ธนะรัชต์ ผู้บัญชาการทหารบก เป็นหัวหน้าคณะเมื่อค่ำวันจันทร์ที่ 20 ตุลาคม พ.ศ. 2501
วอลเลย์บอลชายเวิลด์คัพ 2003
วอลเลย์บอลชายเวิลด์คัพ 1999 ถูกจัดขึ้นตั้งแต่วันที่ 16 พฤศจิกายน – 29 พฤศจิกายน 2003 ในประเทศญี่ปุ่น โดยทีมที่ชนะทั้งหมด 3 ทีม จะผ่านเข้าสู่การแข่งขันกีฬาโอลิมปิกฤดูร้อน 2004
ความตกลงหุ้นส่วนทางเศรษฐกิจระดับภูมิภาค
ความตกลงหุ้นส่วนทางเศรษฐกิจระดับภูมิภาค () คือแผนความตกลงเกี่ยวกับเขตการค้าเสรี ระหว่าง 10 ชาติสมาชิกอาเซียน และ 6 ชาติคู่เจรจา (ได้แก่ จีน ญี่ปุ่น เกาหลีใต้ อินเดีย ออสเตรเลีย และนิวซีแลนด์) ซึ่งการเจรจาเกี่ยวกับความตกลงหุ้นส่วนทางเศรษฐกิจระดับภูมิภาคนี้ได้เริ่มขึ้นอย่างเป็นทางการในการประชุมอาเซียนที่ประเทศกัมพูชาเมื่อเดือนพฤศจิกายน พ.ศ. 2555
วัดเขาช่องลม
วัดเขาช่องลม เป็นวัดในพระพุทธศาสนา ที่เป็นศูนย์กลางในการทำกิจกรรมทางพระพุทธศาสนาของชาวพุทธ ที่เป็นศูนย์กลางชุมชนในเขตชลบุรีอีกวัดหนึ่ง 
รอข้อมูล
พระครูเหลือ เจ้าอาวาส
ศาลาการเปรียญ
กุฎิที่พักสงฆ์
แขวงโทบง
แขวงโทบง () เป็นแขวง "(ทง)" ของเขตโทบงในโซล ประเทศเกาหลีใต้
แขวงพังฮัก
แขวงพังฮัก () เป็นแขวง "(ทง)" ของเขตโทบงในโซล ประเทศเกาหลีใต้
แขวงซังมุน
แขวงซังมุน () เป็นแขวง "(ทง)" ของเขตโทบงในโซล ประเทศเกาหลีใต้